
KIRKENYT 

Fra  områdepræsidentskabet 
Offerloven 


Præsident  Carlos  E.  Asay 


For  mange  år  siden  holdt  jeg 
en  pause  i  mine  studier,  op- 
gav en  professionel  karriere  in- 
denfor sporten  og  greb  forstyr- 
rende ind  i  mine  ægteskabspla- 
ner for  at  udføre  en  fuldtids- 
mission  for  Kirken.  På  det  tids- 
punkt syntes  jeg,  at  jeg  lagde 
hele  mit  jeg  på  Guds  alter,  og 
at  jeg  ydede  et  betydeligt,  per- 
sonligt offer.  Der  var  menne- 
sker, som  ikke  gjorde  min  selv- 
medlidenhed mindre,  for  de 
sagde,  at  jeg  ofrede  min  frem- 
tid. Andre  sagde,  at  jeg  spildte 
de  bedste  år  af  mit  liv.  Jo,  de 
fik  mig  sandelig  til  at  tro,  at 
Herren  kom  til  at  stå  i  dyb 
gæld  til  mig,  fordi  jeg  udførte 
min  mission. 

Men  hvor  tog  jeg  dog  fejl! 
Endnu  før  min  mission  var 
endt,  blev  jeg  overøst  med  vel- 
signelser. Og  denne  strøm  af 
velsignelser  er  gennem  årene 
fortsat  blevet  udøst  over  mig  i 
en  uendelighed.  Den  smule, 
som  jeg  gav  Herren,  har  jeg 
fået  igen  i  »et  godt,  presset,  ry- 
stet, topfuldt  mål«  (Lukas 
6:38).  Nej,  min  mission  var  in- 
tet offer.  Det  var  ganske  enkelt 
en  prøve  på  min  tro,  og  en  mu- 
lighed for  at  Gud  kunne  be- 
kræfte sit  løfte,  som  er: 


»Men  søg  først  Guds  rige  og 
hans  retfærdighed,  så  skal  alt 
det  andet  gives  jer  i  tilgift« 

(Mattæus  6:38.  Understregning 
tilføjet). 

Man  har  kaldt  offerydelser 
for  evangeliets  afsluttende  eks- 
amen. Joseph  Smith  sagde: 
»En  Religion,  som  ikke  kræver 
Opofrelse  af  alt,  har  aldrig  haft 
tilstrækkelig  Kraft  til  at  frem- 
bringe den  til  Liv  og  saliggjø- 
relse  fornødne  Tro«  (Forelæs- 
ninger om  Troen,  Pagtens  Bog, 
s.  62).  Da  den  rige,  unge  mand 
spurgte  Frelseren,  hvad  han 
skulle  gøre  for  at  få  et  evigt  liv, 
fik  han  det  svar,  at  han  måtte 
være  villig  til  at  ofre  alt,  hvad 
han  havde,  for  Herrens  sag.  Je- 
sus sagde:  »Vil  du  være  fuld- 
kommen, så  gå  hen  og  sælg, 
hvad  du  ejer,  og  giv  det  til  de 
fattige,  så  vil  du  have  en  skat  i 
Himlene;  og  kom  så  og  følg 
mig!«  (se  Mattæus  19:16-29; 
L&P  132:55). 

Så  kunne  man  spørge:  Hvor- 
dan passer  offerlovens  princip 
ind  i  en  moderne  verden,  og 
hvordan  efterlever  man  den 
nu?  Hvilke  ofre  kræves  der  af 
os  i  det  tyvende  århundrede? 
Hvad  lægger  vi  på  Guds  alter? 

Afdøde  præsident  Spencer 


W.  Kimball  skrev: 

»...  Hvad  som  helst  Herren 
kræver  af  os  må  vi  lægge  på  al- 
teret og  ofre.  Vi  begynder  med 
at  ofre  'et  sønderknust  hjerte  og 
en  angergiven  ånd'.  Vi  følger 
dette  op  ved  at  yde  vort  bedste 
i  de  opgaver  og  kaldelser,  vi  får 
tildelt.  Vi  lærer,  hvad  vores 
pligt  er,  og  udøver  den  fuld- 
stændigt. Til  sidst  indvier  vi  vor 
tid,  vore  talenter  og  vore  mid- 
ler, efterhånden  som  vi  opfor- 
dres dertil  af  vore  ledere  og 
som  Ånden  hvisker  det  til  os 
...  Og  når  vi  giver,  finder  vi,  at 
'offer  og  lydighed  planen  os 
bringer'.  Når  alt  kommer  til 
alt,  opdager  vi  alligevel,  at 
det  slet  ikke  var  noget  offer 
for  os.«  (Den  danske  Stjerne, 
oktober  1978,  s.  138.  Fremhæ- 
velse tilføjet). 

Jeg  kan  godt  lide  det,  som 
præsident  Kimball  sagde  om  at 
ofre,  »som  Ånden  hvisker  det 
til  os«.  Det  er  en  sandhed,  som 
jeg  har  fået  bekræftet  i  mit  eget 
liv,  og  jeg  kan  illustrere  den 
ved  et  personligt  eksempel. 


»Nej,  min  mission 
var  intet  offer.  Det 
var  ganske  enkelt  en 
prøve  på  min  tro,  og 
en  mulighed  for  at 
Gud  kunne  bekræf- 
te sit  løfte....« 


En  dag  kom  en  biskop  hjem 
til  os  og  bad  os  bidrage  til  tem- 
pelfonden, da  Jordan  River 
templet  blev  bygget.  Vi  havde 
aldrig  haft  det  privilegium  at 
kunne  yde  den  slags  bidrag  før, 
så  vi  var  ivrige  efter  at  kunne 
gøre  det.  Jeg  sagde  til  biskop- 
pen: »Hvor  meget  ønsker  du,  at 
vi  skal  give?«  Han  nævnede  et 
beløb,  takkede  os  og  gik.  Da 
han  var  gået,  sagde  min  hustru 
til  mig:  »Det  beløb,  biskoppen 
nævnte,  var  da  ikke  ret  meget. 
Jeg  synes,  at  vi  kan  og  bør  give 
mere.«  Jeg  syntes  det  samme, 
for  Ånden  havde  højt  og  tyde- 


ligt sagt  mig  det.  Vi  gav  derfor 
det  beløb,  som  vores  usete  le- 
der forventede  og  som  Ånden 
tilhviskede  os.  Som  følge  deraf 
er  vi  blevet  rigt  velsignet  og  vi 
har  fred  i  vores  samvittighed, 
hvilket  er  ensbetydende  med 
glæde. 

Gud  stillede  Abraham  på 
prøve  ved  at  bede  ham  lægge 
sin  søn,  Isak,  på  alteret.  Gud 
stiller  også  os  på  prøve  ved  at 
bede  os  ofre  vores  tid,  talenter 
og  midler  på  det  samme  alter. 
Hvis  vi  ikke  retter  os  efter  Her- 
rens vilje,  således  som  Abra- 
ham og  Isak  gjorde  det  uden  at 
tilbageholde  noget  som  helst, 
men  kun  modstræbende  betaler 
vores  tiende,  kun  lige  til  nød 
tjener  Gud  eller  er  tilbagehol- 
dende i  vore  ofre  på  nogen  må- 
de, så  vil  vi  ikke  få  de  fulde 
velsignelser  af  offerloven. 

Jonas  blev  kaldet  til  at  udfø- 
re en  mission.  Han  forsøgte  at 
undslippe  Herren  ved  at  ignore- 
re sin  kaldelse  og  følge  sine  sel- 
viske ønsker.  Han  høstede  de 
bitre  følger  af  sin  beslutning,  og 
det  gik  ham  ikke  så  godt.  Men 
senere,  da  han  havde  omvendt 
sig,  sagde  han: 

»...  jeg  vil  bringe  dig  ofre 
med  lovsangs  toner  og  indfri  de 
løfter,  jeg  gav.  Hos  Herren  er 
frelse«  (Jonas  2:10). 

Det  er  det  samme  med  os. 
Vi  har  også  indgået  hellige  pag- 
ter, vi  har  blandt  andet  lovet  at 
efterleve  offerloven.  Lever  vi 
op  til  vore  pagter?  Yder  vi  ac- 
ceptable ofre  ved  at  betale  tien- 
de og  offerydelser  og  arbejde  i 
Kirken?  Er  vi  i  gang  med  at 
bestå  evangeliets  afsluttende 
eksamen? 

Gud  hjælper  os  til  at  nå  top- 
pen af  vores  personlige  Morija 
bjerg  og  lægge  alle  vore  ofre  på 
Guds  alter.  Gør  vi  det,  vil  vi 
blive  velsignet  i  overmål  og 
samtidig  vise,  at  vi  vil  skænke 
en  kærlig  Fader  i  Himlen  og 
hans  Søn  det  »store  og  sidste 
offer«  (Alma  32:14),  for  dem 
vil  vi  stå  i  evig  gæld  til.  □ 
Præsident  Carlos  E.  Asay 


Fra  det  europæiske  områdes 
hovedbestyrelsesmedlemmer 


Hovedbestyrelsernes  repræsentanter  i  Europa  Marilyn  J.  Lasater,  Col- 
leen  W.  Asay,  Helene  Ringger. 


Klarlæggelse  af  reglerne 
for  besøgslærerinder 


I et  brev  fra  september  1988  - 
underskrevet  af  præsidenten 
for  De  Tolvs  Råd,  Howard 
Hunter  -  udsendt  til  stavs-,  mis- 
sions-, distrikts-,  grenspræsiden- 
ter  og  biskopper,  blev  reglerne 
for  besøgslærerinder  nærmere 
klarlagt.  De  oplysninger,  der 
blev  givet  i  brevet,  betyder  vis- 
se ændringer  i  tidligere  instruk- 
tioner fra  Kirkens  ledere  desan- 
gående. Instruktionerne  er  føl- 
gende: 

»Hver  søster  bør  kontaktes 
månedligt  (ved  f.eks.  et  per- 
sonligt besøg,  en  telefonsam- 
tale eller  et  brev).  Mindst  én 
gang  i  kvartalet,  bør  denne 
kontakt  være  i  form  af  et  per- 
sonligt besøg.  Besøgslærer- 
indearbejdet  bør  koncentreres 
om  de  søstre,  som  har  de  stør- 
ste behov.  De  mere  aktive  og 
de,  der  deltager  fuldt  ud,  har 
måske  ikke  brug  for  den  sam- 
me opmærksomhed,  som  dem, 
med  særlige  behov. 


Vær  venligst  opmærksom  på 
følgende  nye  oplysninger  ve- 
drørende rapportering  af  besøg- 
slærerindearbejdet. 

I  de  sjældne  tilfælde,  hvor 
mand  og  hustru,  med  biskop- 
pens godkendelse,  har  fået  til 
opgave  at  gå  på  besøg  sammen, 
rapporteres  deres  besøg  i  et 
hjem,  som  både  et  hjemmelæ- 
rerbesøg  og  et  besøg  af  besøg- 
slærerinderne.« 

De  nuværende  rapporter  kan 
tilpasses  lokalt,  så  de  passer  ef- 
ter besøgslærerindernes  rappor- 
tering. Sammen  med  det  nævn- 
te brev  (dateret  den  28.  sep- 
tember 1988)  fulgte  et  forslag 
til  de  lokale  præstedømmele- 
dere til  en  ændret  rapport. 
Hjælpeforeningspræsidentinder 
og  sekretærer  bør  henvise  til 
dette  brev,  når  de  giver  deres 
instruktioner  om  ændringen  i 
besøgslærerinderapporterne. 

Præsidentinden  for  hjælpefo- 
reningens hovedbestyrelse,  sø- 


ster Barbara  W.  Winder,  har 
sagt,  at  denne  fokusering  på  be- 
søgslærerindearbejdet  er  bereg- 
net som  en  »opfordring  til  at 
imødekomme  behov  og  lægge 
mere  vægt  på  at  betjene  folk«. 
»Vi  ønsker  at  imødekomme  de 
behov  som  findes  i  Kirken 
overalt  i  verden,«  sagde  hun. 
»Vi  ønsker  at  hjælpe,  ved  at  vi- 
se kærlighed  og  barmhjertighed 
til  enhver  søster,  især  dem  der 
har  særlige  behov,  og  at  give  de 
største  muligheder  for  at  fore- 
tage besøg  og  kontakter,  som 
vil  være  til  velsignelse  for  folks 
tillværelse«. 

Søster  Winder  understrege- 
de, at  besøgsarbejdet  på  ingen 
måde  er  blevet  mindre  vigtigt. 
Enhver  søster  skal  besøges,  el- 
ler kontaktes  på  anden  måde, 
hver  eneste  måned.  Søstre,  med 
særlige  behov,  kræver  oftere 
kontakt  end  andre. 

Alle  søstrene  skal  til  wardets 
hjælpeforeningspræsidentinde  - 
eller  hendes  assistenter  (rådgi- 
vere, eller  om  nødvendigt  be- 
søgslærerinde-bestyrelsesmed- 
lem  og  sekretær)  -  hvert  kvartal 
aflægge  mundtlig  rapport  om 
deres  besøg.  Mindst  én  af  hvert 
besøgslærerindepar  skal  kon- 
taktes, så  hun  kan  aflægge  rap- 
port om  hvordan  de  søstre  har 
det,  som  de  har  fået  til  opgaver 
at  besøge. 

Søster  Winder  fortsætter  i 
interviewet:  »Besøgslærerinder- 
nes arbejde  er  lige  så  vigtigt  i 
dag,  som  det  altid  har  været.  I 
visse  tilfælde  kan  det  være  end- 
nu mere  nødvendigt  nu  end  no- 
gensinde tidligere.  Besøgslærer- 
inderne  er  virkelige  redskaber, 
som  vor  himmelske  Fader  bru- 
ger til  at  velsigne  sine  døtre.« 

Må  I  fortsat  finde  evangeliets 
glæder  ved  at  tjene  jeres  søstre 
gennem  besøgslærerindearbej- 
det.  □ 

Colleen  W.  Asay 
Helene  Ringger 
Marilyn  J.  Lasater 


40  års 
»jubilæum« 
i  Fredericia 

Den  2.  april  1949  blev  den 
nu  88-årige  søster  Meta 
Dybvang  døbt  som  et  af  de  før- 
ste medlemmer  i  Fredericia. 

De  2  første  missionærer  efter 
2.  verdenskrig  kom  til  Frederi- 
cia i  efteråret  1947,  og  søster 
Dybvang  var  en  af  de  første, 
der  inviterede  dem  indenfor.  På 
det  tidspunkt  var  der  imidlertid 
ikke  rigtig  »noget«  at  blive 
medlem  af,  da  kirken  endnu  ik- 
ke var  organiseret  i  Fredericia. 
Så  med  sin  dåb  i  1949  blev  sø- 
ster Dybvang  også  et  af  de  før- 
ste medlemmer  i  området  og 
fik  lov  til  at  være  med  til  at  or- 
ganisere og  opbygge  Fredericia 
gren. 

Specielt  blev  Hjælpeforenin- 
gen hurtigt  søster  Dybvangs 
»hjertebarn«,  og  hun  har  gjort 
et  stort  arbejde  både  i  grenens 
og  distriktets  hjælpeforening. 
Idag  som  88-årig  er  hun  stadig 
aktiv  som  besøgslærerinde  -  og 
det  foregår  stadig  til  fods  og 
med  bus! 

Søster  Dybvang  kan  idag  se 
tilbage  på  40  rige  og  flittige  år  i 
kirken  og  kan  samtidig  glæde 
sig  over  at  det  første  oldebarn 
(altså  4.  generation)  nylig  er 
blevet  velsignet  i  kirken.  □ 
T.B. 

Interview  med  den 
nye  missionspræsident 

Jeg  er  virkelig  meget  begejstret, 
siger  han  i  et  telefoninterview 


Den  nye  missionspræsident 
hedder  Spencer  B.  Greer 
og  hans  kone  hedder  Elizabeth 
og  de  er  fra  Sandy  i  nærheden 
af  Salt  Lake  City,  Utah.  Præsi- 
dent Greer  var  på  mission  i 
Danmark  i  årene  1957-1960 
og  glæder  sig  meget  til  at  kom- 
me tilbage  til  Danmark. 

Han  har  været  søndagsskole- 
lærer, grenspræsident,  søndags- 
skolepræsident, rådgiver  til  æld- 
sternes  kvorumspræsident,  og 
hans  kone  har  været  med  i 
navneuddragningsprogrammet, 
bestyrelsesmedlem  i  stavens 
Unge  Piger  og  Primary,  prima- 
rypræsidentinde,  sportsspecia- 
list,  hjælpeforeningspræsident- 
inde  mv.  De  har  4  børn,  hvoraf 
den  yngste  søn  følger  med  til 
Danmark,  men  kun  for  som- 
meren, for  han  skal  hjem  og 
studere  på  universitetet. 

Det  kniber  lidt  med  at  huske 


det  danske  sprog,  men  Spencer 
er  så  heldig  at  have  en  tidligere 
missionær  som  hjemmelærer  og 
han  er  gift  med  en  Karen  An- 
dersen fra  Odense,  så  ægtepar- 
ret Greer  er  i  fuld  gang  med  at 
lære  dansk  for  at  være  godt  ru- 
stet, når  de  står  i  lufthavnen 
sidst  i  juni. 

Spencer  Greer  fortæller,  at 
det  kom  helt  bag  på  dem,  at  de 
skulle  på  mission  allerede,  og 
da  Gordon  B.  Hinckley  ringede 
dem  op  sidst  i  december,  havde 
de  ikke  den  fjerneste  anelse, 
om  hvor  de  skulle  hen,  men 
stor  blev  deres  glæde  over  at 
det  blev  Danmark.  »Jeg  er  vir- 
kelig begejstret,  det  er  en  drøm 
der  bliver  til  virkelighed.  Min 
kone  og  jeg  har  selvfølgelig  talt 
om  en  mission,  men  havde  ik- 
ke forventet  det  så  'hurtigt', 
måske  når  vi  blev  pensioneret. 
Jo,  det  var  virkelig  en  overra- 


skelse, især  da  vi  mod  sædvane 
allerede  få  dage  efter  det  første 
interview  vidste,  at  det  blev 
Danmark.« 

Præsident  Greer  fortæller 
endvidere,  at  han  har  været  i 
Danmark  flere  gange  på  besøg 
siden  sin  mission,  og  sidste 
gang  han  var  her  købte  han  to 
dejlige  heste  til  sin  datter.  Hun 
er  så  begejstret  for  sine  danske 
heste,  som  hun  træner  og  viser 
frem  overalt  i  staten.  Hun  på- 
tænker at  tilbringe  så  meget  tid 
som  muligt  i  Danmark,  mens 
forældrene  er  her,  for  hun  synes 
at  danske  heste  er  noget  særligt. 
Og  hun  synes  også  om  den  må- 
de man  behandler  heste  på  her. 

Præsident  Greer  håber,  at 
han  vil  være  i  stand  til  at  se 
hvordan  Kirken  vokser,  og  det 
er  hans  håb  at  mange  nye  med- 
lemmer vil  komme  ind  i  Kir- 
ken og  styrke  den  og  dem  selv. 
Det  er  endvidere  hans  håb,  at 
missionærerne  vil  tjene  og  vir- 
ke, og  at  de  vil  lære  noget  og 
fatte  kærlighed  til  de  menne- 
sker, de  virker  iblandt,  mens  de 
er  her  i  Danmark. 

Stjernen  byder  Spencer 
Greer  og  hans  kone  Elizabeth 
hjertelig  velkommen  til  Dan- 
mark og  håber  at  de,  når  de  tre 
år,  de  skal  være  her,  er  gået,  vil 
være  i  stand  til  at  se  tilbage  på 
en  vellykket  mission.  □ 
Jørgen  Ljungstrøm 

Månedens 
spørgsmål 

Hvad  var  det  for  en  fejl,  der  fik 
en  af  de  første  omvendte  Si- 
monds  Ryder,  som  senere  blev 
prædikant  for  Cambellitterne, 
til  at  forlade  Kirken? 

Se  svaret  på  side  XVI 


Kirken  bliver 
hovedperson 
i  et 

planlagt 

Her-binds 

leksikon 

Bogforlaget  Macmillan  i 
New  York  har  tegnet  en 
kontrakt  med  BYU  om  at 
fremstille  et  leksikon  med  ca  1 
mill  ord  i  flere  bind  om  Kir- 
ken. 

Med  godkendelse  af  Det 
Første  Præsidentskab  og  De 
Tolv  har  BYU  indgået  en  kon- 
trakt med  bogforlaget  Macmil- 
lan om  at  udgive  et  leksikon 
over  mormonisme,  der  vil 
komme  til  at  indeholde  ca 
1500  artikler  om  Kirkens  histo- 
rie, mennesker,  organisationer, 
kultur,  skrifter  og  lærdomme. 

Macmillan,  som  er  et  af  ver- 
dens førende  bogforlag,  vil  ud- 
give og  sælge  leksikonnet  over 
hele  verden.  Det  forventes  at 
værket  vil  kunne  udgives  i 
1991.  Da  man  ikke  tidligere 
har  haft  noget  tilsvarende  om 
sdh-kirken,  har  en  gruppe  for- 
fattere arbejdet  siden  august 
1988  med  at  finde  ud  af  hvad 
et  sådant  værk  skulle  indehol- 
de, og  hvor  lange  de  enkelte  ar- 
tikler skulle  være.  Macmillan 
forventer  at  kunne  sælge  vær- 
ket til  universiteter,  skoler,  insti- 
tutioner, biblioteker  over  hele 
verden.  Leksikonnet  ville  også 
være  til  stor  hjælp  for  nye  med- 
lemmer der  behøver  baggund- 
sviden  om  Kirkens  virke  gen- 
nem tiderne,  men  det  vil  også 
være  til  stor  glæde  for  velfun- 
derede medlemmer.  □ 
(Church  News,  årg.  59  nr.  7) 

Tempelpræsidentskabet  i  Stockholm  f.v.  Magnhild  og  Harald  Dahlø, 
Leona  og  George  Damstedt  og  Brita  og  Elis  Peterson 


Giv  dig  tid  til  at  se  på  roserne 

Interview  med  den  nye  tempelpræsident. 
Af  Asm.  H.  Hernes 
Foto:  DeBeth  Dickman 


George  Damstedt  (65)  har 
allerede  nu  virket  i  3/4  år 
som  tempelpræsident  i  Stock- 
holm. Han  er  dermed  den  an- 
den præsident  i  Kirkens  41. 
tempel.  Templet  betjener  hele 
Norden  med  dets  7  stave  og  1 1 
distrikter.  Præs.  Damstedt  efter- 
fulgte præsident  Langeland, 
som  udførte  et  pionerarbejde  i 
templets  første  3  år. 

Som  sine  nærmeste  medar- 
bejdere har  præsidenten  Harald 
Dahlø  fra  Trondheim  og  Elis 
Peterson  fra  Stockholm.  Disse 
to  var  også  præs.  Langelands 
rådgivere,  da  han  blev  afløst 
som  tempelpræsident. 

Ved  templet  virker  et  heltids- 
ansat kontor-  og  teknisk  perso- 
nale på  15  og  25  heltidsmissio- 
nærer  som  kommer  fra  Dan- 
mark, Finland,  Norge,  Sverige 
og  USA.  Derudover  har  hver 
gruppe  som  kommer  til  templet 
sine  egne  tempeltjenere  med, 


og  de  udfører  et  krævende  ar- 
bejde både  for  levende  og  dø- 
de. Ofte  er  de  frivillige  tempel- 
tjenere i  gang  12-13  timer  i 
døgnet. 

Den  nye  tempelpræsident  er 
pensioneret  direktør  fra  Martin 
Marietta  Aerospace  i  Denver, 
Colorado.  Han  er  udgået  fra 
universitetet  i  Minnesota  som 
civilingeniør.  Han  var  med  i  det 
team  som  konstruerede  udstyr 
til  rumfartssatellitter  og  som  le- 
verede dele  til  den  satellit,  som 
førte  de  første  mennesker  til 
månen.  Senere  ledede  han  den 
afdeling  som  skulle  vurdere, 
om  det  landingsfartøj  som  nåe- 
de Mars  var  konstrueret,  så  det 
kunne  klare  de  stærke  påvirk- 
ninger, det  ville  blive  udsat  for. 

På  spørgsmålet  om  hvordan 
han  som  aktiv  sidste  dages  hel- 
lig kunne  være  så  stærkt  enga- 
geret i  den  slags  projekter,  al 
den  stund  at  det  blev  hævdet  at 


mennesket  aldrig  ville  sætte  si- 
ne ben  på  månen,  siger  han  al- 
vorligt: »Det  har  jeg  aldrig 
tænkt  på.  Vi  var  mange  med- 
lemmer som  deltog  i  det  pro- 
jekt, og  jeg  kender  fx  mange  af 
astronauterne.  Jeg  mener  at 
mennesket  er  kommet  meget 
langt  i  vor  tid.  De  virkelig  store 
opfindelser  er  kommet  frem  ef- 
ter at  Kirken  blev  grundlagt. 
Det  er  min  personlige  opfattel- 
se, at  det  at  komme  til  månen 
eller  andre  planeter  ikke  er  ens- 
betydende med  at  mennesket  i 
sin  nuværende  tilstand  vil  kom- 
me i  nærkontakt  med  Guds 
væsener  på  andre  planeter. 
Mennesket  er  kommet  langt 
teknisk  set,  mens  de  på  det  ån- 
delige plan  er  kommet  til  kort.« 
Præsident  Damstedt  fortsætter: 
»Samtidig  har  mange  af  Kir- 
kens medlemmer  svært  ved  at 
godtage  nye  åbenbaringer.  For 
ca  10  år  siden,  da  præsident 
Kimball  bekendtgjorde  at  alle 
værdige  mandlige  medlemmer, 
uanset  hudfarve  eller  race,  kun- 
ne modtage  præsteedømmet, 
var  der  en  af  mine  nære  venner 
der  udtrykte  tvivl.  'Har  du  bedt 
til  din  himmelske  Fader,'  spurg- 
te jeg,  men  det  havde  vennen 
ikke  gjort.  Hvor  mange  lader 
ikke  tvivlen  snige  sig  ind  i  hjer- 
tet uden  at  vende  sig  i  bøn  til 
Gud  den  evige  Fader  om  at  få 
svar  på  alt  det,  som  de  går  og 
tænker  på.  Min  ven  gik  hjem 
og  bad,  han  fik  et  svar!« 

Tempelpræsidenten  ønsker, 
at  vi  alle  skal  holde  os  nær  til 
vores  himmelske  Fader  for  på 
den  måde  at  få  kundskab  om 
de  evige  sandheder. 

Da  præsident  Damstedt  blev 
rådgiver  til  tempelpræsident 
Raymond  Kimball  i  templet  i 
Denver,  havde  han  aldrig  været 
tempeltjener.  Han  havde  derfor 
meget  at  lære,  men  han  lærte 
det  og  øser  nu  af  sine  erfaringer 
til  os,  der  besøger  templet. 

»Giv  dig  tid  til  at  se  på  ro- 
serne og  glæde  dig,«  opfordrer 
præsidenten  og  udddyber  det 
ved  at  bede  alle  om  ikke  at  ha- 
ste igennem  sessionerne,  men  fx 
sætte  sig  ned  i  det  celestiale 
rum,  så  man  kan  blive  påvirket 


af  ånden  og  høre  dens  stille 
hvisken.  »Livet  vil  da  blive  me- 
get rigere,  og  vi  har  jo  så  meget 
at  lære.  Hver  gang  vi  kommer 
til  templet,  har  vi  mulighed  for 
at  lære  noget  nyt.« 

Præsident  Ezra  Taft  Benson 
er  indstillet  på  at  besøge  Jor- 
dan tempel  mindst  en  gang  om 
ugen  og  en  af  rådgiverne  i  det 
tempel  er  en  af  præs.  Dam- 
stedts  venner.  Han  fortæller,  at 
præs.  Benson  plejer  at  sige,  når 
han  går  ud  af  templet:  »Også  i 
dag  har  jeg  haft  en  lærerig  tid  i 
Herrens  Hus.« 

»Når  Herrens  talerør  på  jor- 
den kan  lære  noget  nyt,  hver 
gang  han  er  i  templet,  hvor  me- 
get mere  skulle  vi,  som  ikke  er 
Guds  profet,  så  ikke  kunne  læ- 
re,« slutter  præsident  Damstedt 
og  opfordrer  os  til  at  komme  til 
templet  så  ofte,  som  vi  har  råd 
til. 

Siden  han  kom  til  templet 
har  han  indført  et  nyt  begreb. 
Det  er  tempelsprog.  Med  et 
smil  mindes  han  de  fremmed- 
sprogede, der  kom  til  Denver 
tempel.  Tempeltjenerne  stod 
næsten  på  hovedet  for  at  finde 
en  som  beherskede  det  pågæl- 


Tempelpræsidentparret 

dende  sprog,  mens  det  her  i 
Stockholm  er  en  helt  naturlig 
ting,  at  en  og  samme  tempeltje- 
ner kan  variere  mellem  3  og  4 
sprog  på  hver  session.  Tempel- 
sprog betyder  ikke  bare  at  kun- 
ne beherske  flere  sprog,  men 
snarere  det  at  kunne  tale  sagte, 
mildt  og  venligt  og  aldrig  hæve 
stemmen.  I  et  tempel  skal  der 
være  fred  og  ro,  det  skal  være 
højtid  uden  højrøstet  tale. 

Tempelpræsidenten  kan  vir- 
ke beskeden.  Når  han  taler  hæ- 
ver han  aldrig  stemmen,  han 
taler  kærligt  og  har  altid  noget 
tankevækkende  at  sige.  Han 
hævder  at  han  taler  dårligt 
svensk,  men  det  er  vist  kun  be- 
skedenhed. Selvom  det  er  40  år 
siden  han  sidst  var  i  Sverige  så 
taler  han  forbavsende  godt 
svensk,  foruden  at  han  forstår 
dansk  og  norsk. 

George  Damstedt  er  medlem 
af  Denvers  13.  ward,  og  han 
har  været  stavspræsident,  rådgi- 
ver, medlem  af  højrådet,  bi- 
skop og  grenspræsident.  I  alle 
årene  har  hans  kære  Leona 
stået  ved  hans  side.  Hun  har 
også  været  missionær  i  Sverige. 
Hun  kom  til  landet  i  vinteren 
1949  og  opholdt  sig  i  sine  for- 
ældres fødeland  til  foråret 
1 952,  mens  George  var  missio- 
nær i  tiden  juli  1948  -  20.  de- 
cember 1950.  Ligesom  Leonas 
forældre  kom  hans  forældre 
som  emigranter  til  USA. 

Tempelpræsidentparret  har  5 
børn  og  14  børnebørn  og  det  er 
tydeligt  at  ægteparret  er  meget 
glade  for  deres  efterkommere. 
»Livet  er  evigt,  det  er  derfor  vi 
har  templerne  for  at  få  en  rige- 
re forståelse  af,  hvorfor  vi  er  sat 
på  jorden,«  siger  præsidenten. 

Han  viser  sin  kærlighed  til 
alle  som  kommer  til  templet, 
han  viser,  at  han  har  omsorg 
for  dem  og  giver  dem  et  klap 
på  skulderen  eller  lægger  ar- 
men om  dem,  for  at  de  skal  fø- 
le sig  velkomne  i  templet,  som 
er  bygget  for  alle  Guds  børn, 
og  især  for  de  nordiske  folk.  □ 
Broder  Asm  Hernes  er  lokalre- 
daktør for  Lys  over  Norge  og 
er  tempelmissionær  i  templet  i 
Stockholm 


Uvidenhed  lukker  en  masse 
døre,  uvidenhed  får  nogle 
gange  mennesker  til  at  tro  no- 
get forkert,  uvidenhed  om  Jesu 
Kristi  Kirke  er  årsag  til  mange 
misforståelser  og  frustrationer. 

Derfor  har  Kirken  oprettet 
informationscentre  og  besøgs- 
centre for  at  vejlede  og  fortælle 
om  sig  selv. 

I  Danmark  har  vi  endnu  ik- 
ke besøgscentre,  men  vi  har  en 
informationstjeneste  som  spre- 
der kundskab  om  Kirken  til 
medier  og  folk. 

Men  på  grund  af  uvidenhe- 
den er  det  ofte  svært  at  komme 
ind  der,  hvor  vi  gerne  vil  ind: 
fx  i  radio  og  TV. 

For  at  råde  bod  på  denne 
mangel,  eller  skal  vi  sige  uvid- 
enhed, har  informationstjene- 
sten imidlertid  flere  projekter  i 
gang. 

For  det  første  drejer  det  sig 
om  en  informationsmappe  som 
vil  blive  fremstillet  i  ca  100 
eksemplarer  og  derefter  uddelt 
til  specielt  udvalgte.  Det  kan  fx 
være  politikere,  aviser,  kirker 
og  organisationer.  Man  vil  ikke 
bare  sende  disse  mapper  ud  og 
så  »glemme«  dem,  det  er  me- 
ningen at  de  skal  »arbejde«,  og 
det  vil  igen  sige  at  man  ved 
hvem  der  har  fået  en  mappe  og 
man  vil  så  forny  indholdet  ved 
stadig  at  sende  rettelsesblade 
ud. 

For  det  andet  er  man  ved  at 
udarbejde  et  »foredragshæfte«. 


Dette  hæfte  vil,  indeholde  nav- 
ne på  sdh-medlemmer  som  har 
noget  på  hjerte,  som  er  i  stand 
til  at  udtrykke  sig  og  holde  fo- 
redrag bl.a.  om  Kirken,  om  det 
vi  tror  på  og  andre  relaterede 
emner.  Det  er  så  tanken,  at 
hæftet  skal  udsendes  til  klubber, 
foreninger,  loger  og  andre  som 
ville  være  interesserede  i  at  hø- 
re lidt  om  det  vi  tror  på.  Inter- 
essen er  større  end  vi  aner,  men 
mange  ved  ikke  rigtig  hvor  de 
skal  henvende  sig,  og  ved  hjælp 
af  hæftet  får  de  nu  en  »vejvi- 
ser« i  hånden.  Man  vil  vide  at 
vi  er  her,  og  forhåbentlig  kan 
det  tjene  til  at  fjerne  mange  for- 
domme og  forkerte  dogmer. 

For  det  tredie  forbereder 
man  en  »Informationsbank«. 
Informationstjenesten  vil  regel- 
mæssigt sende  emner  ud  der 
gør  det  muligt  for  de  lokale 
PR-folk  at  skrive  artikler  til 
indsendelse  til  aviser  og  blade. 

For  det  fjerde  arbejdes  der 
med  TV  og  radio.  Der  er  ned- 
sat en  gruppe  til  at  varetage 
denne  side  af  PR-virksomhe- 
den.  Og  det  er  vel  nok  en  side 
der  er  stor  interesse  for  blandt 
medlemmerne.  Grunden  til  at 
vi  endnu  ikke  er  med  skyldes  i 
høj  grad  økonomien.  Det  ko- 
ster nemlig  mange  penge  at  eta- 
blere sig  på  det  område.  Udsty- 
ret er  kostbart,  at  opbygge  et 
studie  koster  mange  penge  bare 
til  lydisolering,  båndmaskine 
etc.  Men  man  forbereder  i  øje- 


blikket 8  radioudsendelser  som 
man  håber  at  kunne  få  ind  i  lo- 
kalradioerne. Det  kan  i  den 
forbindelse  nævnes  at  Taberna- 
kelkorets søndagsudsendelse 
»Det  talte  Ord«  nu  bringes  af  8 
lokale  TV-stationer  i  Danmark, 
og  det  kan  vi  være  glade  for, 
men  det  viser  også  at  det  er 
muligt  at  få  vort  budskab  igen- 
nem. At  budskabet  så  er  neu- 
tralt gør  ikke  så  meget,  for  Kir- 
ken bliver  nævnt  og  vil  frem- 
over blive  forbundet  med  noget 
godt  hos  dem  der  ser  udsendel- 
serne. 

Jens  Kristoffersen,  chef  for 
informationstjenesten  i  Dan- 
mark siger,  at  medlemmerne  i 
højere  grad  bør  tage  del  i  de- 
batten rundt  om  os.  Det  kunne 
fx  være  mod  statslotterier  og 
andre  former  for  opmuntring  til 
spillelidenskaben  som  man  øn- 
sker at  indføre.  Det  kunne  væ- 
re om  børnemishandling.  Ved 
at  læse  avisen  vil  der  være 
mange  emner  vi  med  held  kun- 
ne blande  os  i  og  derigennem 
fremhæve  vore  gode  sunde 
synspunkter,  der  er  baseret  på 
Kristi  lære.  Vi  bør  fremstå  som 
et  folk  der  prøver  at  leve  ret- 
færdigt og  efter  Guds  befalin- 
ger. 

I  virkeligheden  er  vi  alle 
med  i  PR-arbejdet,  ikke  som 
tilskuere  men  som  aktive  mis- 
sionærer. Større  medvirken  fra 
os  alle  også  på  dette  felt  vil 
gavne  sagen.  Og  Jens  Kristof- 
fersen fortsætter  med  at  rose  al- 
le de  aktive  PR-folk  vi  allerede 
har.  Det  er  faktisk  sådan  at  ca 
50%  af  alle  artikler  der  frem- 
kommer, nu  er  skrevet  af  vore 
egne.  □ 

Formiddagens  instruktions- 
møde  havde  temaet  »For- 
kyndelse af  evangeliet«.  Stavens 
missionspræsident,  Jørn  Holm 
Bendtsen,  var  første  taler,  og 
han  talte  om,  hvordan  vi  i  sta- 
ven kan  forbedre  vores  indsats 
som  missionærer.  »Alle  veje  fø- 
rer til  Rom«,  lyder  et  kendt  ci- 
tat, men  han  tilføjede:  »Husk, 
at  nogle  veje  ender  blindt.  Såle- 
des er  det  også  med  missionær- 
arbejdet:  ikke  alle  veje  fører  til 
omvendelse  og  dåb!« 

»Kom,  følg  mig.«  Således  ly- 
der temaet  i  stavens  målsæt- 
ningsprogram.  Jørn  Holm 
Bendtsen  opfordrede  alle  ledere 
i  kirken  til  at  leve  efter  dette  te- 
ma. Vi  bør  have  et  uimodståe- 
ligt ønske  om  at  dele  vores  glæ- 
de med  vores  nærmeste. 

Præsident  Vestergård-Poul- 
sen fortalte  os  derefter,  at  der 
nu  er  kommet  en  måde,  hvor- 
på ægtepar,  som  ikke  kan  forla- 
de deres  land  eller  hjem,  også 
har  mulighed  for  at  tjene  som 
missionærer:  nemlig  ved  at  ar- . 
bejde  som  missionærer,  mens 
de  bor  hjemme.  Sønderborg 
gren  har  i  øjeblikket  et  dansk 
ægtepar  på  mission,  og  næste 
taler  var  denne  ældste,  Svend 
Åge  Christensen.  Bror  Chri- 
stensen fortalte,  at  dette  var  de- 
res anden  mission,  idet  den  før- 
ste var  i  templet  i  Schweiz. 
Han  henviste  til  l.Ne.  3:7,  og 
sagde,  at  også  i  dag  ville  Her- 
ren åbne  en  udvej,  så  vi  kan 
følge  hans  befalinger. 

Ældste  Christensen  sluttede 
med  at  læse  fra  L&P.  84:88, 
hvor  Herren  lover  at  være  med 
os  ALTID,  når  vi  tjener  ham. 

En  ung  søster  fra  Ålborg, 
Maybrit  van  de  Weerd,  var 
kommet  hjem  fra  sin  mission  i 
Miinchen  midt  i  januar.  Hun 
delte  et  skriftsted  ud,  Alma 
29:9,  som  havde  haft  særlig 
stor  betydning  for  hende  på 
hendes  mission. 

Søster  van  de  Weerd  forkla- 
rede, at  det  mest  effektive  mis- 
sionærredskab er  medlem-mis- 
sionærarbejdet.  Hun  sluttede 
med  at  opfordre  de  unge,  som 
overvejede  at  tage  på  mission, 
til  at  GØRE  DET!  Hun  forkla- 


Århus  stavs  konference  i  Herning 
den  26.  februar  1989 


E.  V.  Diaz  fra  Sønderborg  gren 


rede,  at  de  ikke  ville  kunne  få 
noget  bedre  udbytte  af  deres 
tid.  Og  at  det  ikke  er  et  offer, 
men  en  velsignelse. 

Præsident  Vestergård-Poul- 
sen forklarede,  at  områdepræsi- 
dentskabet, da  de  var  på  besøg 
sidste  år  d.  27.  august,  havde 
gjort  gældende  for  os,  at  de  tog 
det  for  givet,  at  vi  var  et  godt 
eksempel  for  vore  medmenne- 
sker. De  understregede  imidler- 
tid, at  vi  nu  måtte  lære  at  åbne 
munden.  Sønderborg  gren  har 
været  et  eksempel  for  alle  de 
seneste  år,  og  næste  taler  var 
grenspræsident  Christian 
Kuntz,  Sønderborg. 

Han  talte  om  emnerne  »Tro 
i  missionærarbejdet«  og  »Mis- 
sionærarbejdet  i  Sønderborg 
gren  i  1988«. 

Sønderborg  gren  har  gen- 
nem mange  år  været  den  mind- 
ste enhed  i  hele  staven,  og  der 
havde  slet  ingen  dåb  været  gen- 
nem de  sidste  to  år.  I  1987  ske- 
te der  noget  afgørende  for  Søn- 
derborg gren.  Ved  stavskonfe- 


rencen  i  efteråret  1987  profete- 
rede apostlen  Russell  M.  Nel- 
son at  der  i  Aarhus  stav  ville 
blive  5  stave:  i  Århus,  Ålborg, 
Odense,  Esbjerg  og  i  Sønder- 
borg. Præsident  Kuntze  fortalte, 
at  han  blev  meget  overrasket 
over  denne  profeti,  og  at  den 
forblev  i  hans  tanker  i  meget 
lang  tid.  En  dag  læste  han  så 
Joels  Bog  3:1,  og  kom  i  tanker 
om,  at  tre  af  søstrene  i  grenen 


havde  drømt,  at  de  ikke  kunne 
finde  en  siddeplads  i  kirken, 
fordi  den  var  fyldt.  Præsident 
Kuntz  konkluderede,  at  Herren 
ønskede,  at  de  skulle  komme  i 
gang  med  missionærarbejdet. 

Sønderborg  gren  satte  sig 
derefter  det  mål,  at  der  i  1988 
skulle  døbes  25!  Alle  medlem- 
mer lovede  at  ville  hjælpe  mis- 
sionærerne, og  da  året  var  om- 
me kunne  de  tælle  8  nye  med- 
lemmer. Præsident  Kuntz  for- 
klarede, at  det  er  vigtigt  at  sæt- 
te sig  mål,  endda  så  højt,  at  vi 
kan  se,  at  vi  umuligt  kan  nå  det 
uden  Herrens  hjælp.  Han  hen- 
viste til  Dommerbogen  7:2-8, 
hvor  hærføreren  Gideon  med 
300  mand  slog  en  langt  talstær- 
kere hær  af  midjanitter. 

Missionslederen  i  Ålborg, 
Leif  Klitgård,  talte  herefter  om 
en  missionsleders  kaldelse  og 
glæden  ved  dette  arbejde.  I  Ål- 
borg har  41  familier  forpligtet 
sig  til  at  give  missionærerne  et 
måltid  mad  hver  måned,  og 
dette  giver  meget  fin  kontakt 
missionærer  og  medlemmer 
imellem. 

Leif  Klitgård  udtrykte  sin 
glæde  ved  denne  kaldelse,  og 
betroede  os,  at  førhen  havde 
missionærarbejde  altid  været 
noget,  de  andre  gjorde.  Men 
NU  ....  Siden  sidste  konference 
var  9  blevet  døbt  i  Ålborg,  og 
bror  Klitgård  takkede  hver  en- 
kelt, fordi  de  var  tilstede  ved 
konferencen.  Han  sluttede  med 
at  citere  præsident  Benson: 
»Medlemstallet  vil  stige  i  takt 
med  de  trofastes  trofasthed.« 


Sekstet  sang  ved  formiddagens  møde 

Stavspræsident  Carsten  Lar- 
sen var  sidste  taler  ved  formid- 
dagens instruktionsmøde.  Han 
gav  os  nogle  betingelser  for 
yderligere  fremgang  i  staven: 

1)  Vi  har  brug  for  flere  værdi- 
ge, villige  og  forberedte  mis- 
sionærer. 

2)  Der  er  en  gruppe  af  ældre, 
enlige  og  ægtepar,  hvis  lange 
livserfaringer  i  kirken  og 
med  mennesker  gør  dem 
særligt  egnede  til  at  tage  på 
mission. 

Præsident  Damstedt  i  Stock- 
holmtemplet har  således  sendt 
besked  om,  at  han  lige  nu  man- 
gler 2  søstre  i  herberget  og  til  at 
virke  som  ordinancearbejdere. 

Præsident  Larsen  fortalte  om 
en  oplevelse  han  havde  haft  for 
et  års  tid  siden,  da  han  sammen 
med  en  grenspræsident  havde 
besøgt  mindre  aktive  og  uakti- 
ve søskende.  I  dette  område 
havde  der  for  nyligt  været  et 
missionærægtepar,  og  de  havde 
spredt  varme  og  interesse.  Det- 
te ægtepar  var  begge  først  i 
70'erne.  Han  havde  virket  som 
biskop,  stavspræsident  og  stav- 
spatriark.  Ikke  desto  mindre 
følte  de  stadig  en  interesse  for 
fortsat  at  tjene  i  kirken. 

Han  sluttede  med  at  takke 
Herren,  fordi  han  kunne  bruges 
på  trods  af  sine  svagheder  og 
mangler,  og  forklarede,  at  Her- 
ren ønsker  at  bruge  alle  med- 
lemmer, trods  deres  fejl  og 
svagheder. 
Hovedtemaet: 
»Mormons  Bog« 

Ved  konferencens  hovedmø- 
de  blev  7  nye  ældster  opret- 
holdt: Jan  Schmidt,  Tue  Kleis 
Jensen  og  Lars  Ulsøe  Nielsen, 
alle  fra  Esbjerg,  Ednalvo  Ven- 
tura  Diaz,  Sønderborg,  Thomas 
Klenø,  Odense  II.  ward,  Mika- 
el Bjørn  Vestbø  og  Jens  Anker 
Georg  Larsen,  begge  Ålborg. 
Også  en  ny  højpræst  blev  op- 
retholdt: John  Hendriksen, 
Horsens. 

Missionspræsident  Jacobs 
berettede  om  Englands  tidligere 
premiereminister,  Balfour,  som 
holdt  en  tale  i  Edinburgh,  Skot- 
land, om  de  moralnormer,  der 
forenede  landene.  Han  talte  om 


den  fælles  kundskab,  fælles 
økonomiske  interesser,  diplo- 
matiske forbindelser  og  menne- 
skelige venskabsbånd.  Da  han 
var  færdig,  lænede  en  ung,  ja- 
pansk student  sig  ud  over  bal- 
konen, og  spurgte:  »Men,  mis- 
ter Balfour,  hvad  med  Jesus 
Kristus?«  Alle  vidste,  at  denne 
fremtrædende  politiker  havde 
glemt  det  vigtigste. 

Således  er  det  også  med  det 
danske  folk.  De  kender  hans 
navn,  Jesus  Kristus,  men  for- 
står ikke  hans  betydning.  Præsi- 
dent Jacobs  citerede  L&P 
88:81,  præsident  Bensons  ynd- 
lingsskriftsted,  og  forklarede,  at 
det  er  alles  ansvar  at  advare 
vor  næste. 

Søster  Jacobs  bar  sit  vidnes- 
byrd for  forsamlingen,  og  sag- 
de, at  hun  er  meget  taknemme- 
lig for  at  være  på  mission  her. 
Hun  sagde,  at  hun  ganske  vist 
savner  sine  egne  børn,  men  at 
hun  samtidig  er  meget  glad  for 
de  1 1 5  børn,  som  hun  har  an- 
svar for  her  i  Danmark  og  på 
Island. 

Biskop  Bjarne  Holm  Bid- 
strup, Århus,  sang  »Fader  Vor«, 
akkompagneret  af  sin  hustru  på 
klaver. 

Rådgiver  i  stavspræsidents- 
kabet,  Hans-Otto  Ilskov  Niel- 
sen, talte  om  »Profetier  og  pro- 
feters udtalelser  om  Mormons 
Bog«.  1 .  Mos.  49  omtaler  Ja- 
kobs velsignelse  af  sine  sønner, 
bl.a.  Juda  og  Josef.  Vers  22  er 
et  symbolsk  billede  på  det,  at 
nogle  af  Josefs  efterkommere 
skulle  bosætte  sig  i  en  anden 
del  af  verdenen,  nemlig  Ameri- 
ka. Præsident  Ilskov  Nielsen 
nævnte  også  Ez.  37:15-19,  hvor 
ordet  »træ«  også  kan  oversættes 
til  »rundstokke«,  hvorpå  man 
normalt  opbevarede  optegnel- 
serne på  pergament.  Ezekiel 
forudså,  at  optegnelserne  fra 
Juda  og  Josef  ville  blive  ét,  ved 
begyndelsen  af  Israels  indsam- 
ling. 

»Vi  kan  alle  få  et  bevis  på 
Mormons  Bogs  sandhed«,  ud- 
talte præsident  Ilskov  Nielsen, 
og  henviste  til  Mor.  10:4. 

Søster  Else-Margrethe  Niel- 
sen, Odense  II.  ward,  talte  om 


Nephis  hensigt  med  at  skrive 
optegnelserne,  nemlig  at  skrive 
det,  der  hører  Gud  til.  Hun  op- 
fordrede os  til  at  søge  Hellig- 
åndens vejledning,  og  følge 
den,  for  på  den  måde  ville  vi 
ikke  kunne  tage  fejl. 

Bror  Karl-Henrik  Hansen, 
Esbjerg,  talte  om  3.  Nephi,  som 
han  sagde,  indeholder  hele 
evangeliet.  I  dette  afsnit  føles 
en  åndelig  intensitet  uden  sides- 
tykke. 

Nephiterne  afventede  Kristi 
komme,  mens  vi  venter  på  Kri- 
sti andet  komme.  Vi  ved,  at  al- 
le tegnene  skal  gå  i  opfyldelse, 
før  han  kommer.  Herren  for- 
venter ikke,  at  vi  skal  adlyde  i 
frygt,  men  af  kærlighed.  Herren 
ønsker,  at  vi  skal  efterleve 


Ældste  Sv.  Aage  Christensen 


evangeliet  af  hele  vort  hjerte. 

Bror  Hansen  udtrykte  sin  ta- 
knemmelighed over  at  være 
opvokset  i  kirken,  og  sluttede 
med  at  citere  Frelseren:  »Lad 
os  gå  hjem  og  overveje  alt  det, 
som  jeg  her  har  sagt,  og  bed 
Faderen  i  hans  navn,  at  vi  må 
forstå  det.« 

En  af  kirkens  nye  ældster, 
Ednalvo  Ventura  Diaz,  fra 
Sønderborg,  berettede  herefter 
om  sin  omvendelse.  Han  fortal- 
te, at  han  i  årevis  havde  søgt 
svaret  på  spørgsmålene:  »Hvem 
er  jeg?  Hvor  kommer  jeg  fra? 
Hvor  skal  jeg  hen,  når  jeg 
dør?«  Han  havde  kastet  sig 
over  videnskabens  forklaringer, 
men  det  havde  ikke  opfyldt 
hans  åndelige  følelser. 

Ældste  Diaz  spurgte:  »Hvor- 
for skal  vi  rejse  ud  i  universet, 


udforske  andre  dimensioner  i 
håb  om  at  finde  os  selv?«  Han 
fortsatte:  »Kundskabens  nøgle 
ligger  dybt  begravet  i  os  selv. 
Der  findes  en  åndelig  lov,  som 
er  baseret  på  udvikling  af  ånde- 
lige intelligenser,  og  som  ufor- 
anderligt fungerer  i  al  evighed.« 

Da  missionærerne  kom  til 
ældste  Diaz,  oplevede  han,  at 
Gud  har  en  plan  for  os  alle. 
Han  udtrykte  sin  taknemmelig- 
hed over  at  have  lært  det  sande 
evangelium  at  kende. 

Stavspræsident  Carsten  Lar- 
sen var  også  sidste  taler  ved 
konferencens  hovedmøde,  og 
han  takkede  bror  Diaz  for  hans 
vidnesbyrd.  Ældste  Diaz  stam- 
mer fra  Brasilien,  og  andre,  nye 
medlemmer  i  vores  stav  stam- 


mer fra  Ungarn  og  Iran.  Præsi- 
dent Larsen  bevidnede,  at 
evangeliet  er  for  ethvert  tunge- 
mål og  ethvert  folk. 

Han  bad  os  om  at  bruge 
Mormons  Bog  i  familien,  i  ven- 
nekredsen, og  huske  at  give 
missionærerne  besked.  Han  op- 
fordrede os  til  dagligt  at  studere 
Mormons  Bog,  og  til  at  belære 
vore  børn  om  bogen. 

Kirken  bygger  på  Mormons 
Bog,  og  præstedømmets  nøgler 
er  på  vore  skuldre.  Præsident 
Larsen  bad  os  være  i  stand  til 
at  skelne  mellem  det,  der  op- 
bygger, og  det,  der  nedbryder. 
Han  forsikrede  os  om,  at  Her- 
ren leder  dette  værk,  han  kan 
det,  som  vi  ikke  kan.  □ 
Referat:  Bodil  Grove 
Christensen,  Herning. 

Søgen  efter  livets  vand 


Hert  eneste  år  sender  Jesu 
Kristi  Kirke  af  Sidste  Da- 
ges Hellige  mange  tusinde  unge 
mennesker  afsted  på  en  fuld- 
tidsmission  med  det  formål  at 
forkynde  Jesu  Kristi  Evangeli- 
ums fylde  til  alle  mennesker. 
Disse  unge  mennesker  i  alderen 
19-21  år,  har  ikke  blot  selv  øn- 
sket at  være  missionærer,  men 
er  også  blevet  kaldet  af  Herrens 
egen  profet  og  har  modtaget 
myndighed  til  at  tjene  i  denne 
kaldelse  fra  andre  bemyndigede 
tjenere.  For  ca.  3  år  siden  tog 
jeg  selv  afsted  på  sådan  en  mis- 
sion, og  jeg  vil  gerne  videregive 
nogle  tanker  og  oplevelser  i 
forbindelse  med  dette. 

Regnen  silede  ned.  To  æld- 
ster  cyklede  kolde  og  våde  hen 
ad  den  asfalterede  vej.  I  de  sid- 
ste 3  uger  havde  de  to  missio- 
nærer arbejdet  hårdt  i  den  by 
som  de  begge  ønskede  skulle 
opleve  et  åndeligt  solskinsvejr, 
men  tilsyneladende  uden  større 
held.  »Lad  os  stoppe  her,  denne 
gade  er  ikke  blevet  besøgt  de 
sidste  par  år.  Måske  er  der  nog- 
le her  som  Herren  har  forbe- 
redt til  at  modtage  evangeliet ... 
bare  én  eneste.«  De  satte  cyk- 
lerne op  ad  en  mast  og  begynd- 
te at  gå  hen  i  mod  det  første 
hus.  Den  ene  ældste  tog  de 
gennemblødte  handsker  af  og 
bankede  på  døren.  »Goddag  hr. 
Hansen,  min  kammerat  og  jeg 
er  missionærer  fra  Jesu  Kristi 
Kirke  af  Sidste  Dages  Helli...« 
døren  blev  smækket  brutalt  i, 
og  de  to  velklædte  mænd  så  på 
hinanden  og  gik  videre  til  det 
næste  hus.  Den  anden  missio- 
nær skulle  nu  forsøge  sig. 
»Goddag  frue,  vi  to  er  sendt  af 
den  Herre  Jesus  Kristus  for  at 
fortælle  Dem  om  formålet  med 
livet.  Må  vi  komme  indenfor 
og  bl.a.  besvare  spørgsmålene: 
Hvor  kommer  vi  fra?  Hvorfor 
er  vi  her?  Hvor  skal  vi  hen  når 
vi  dør?«  »Hvem  har  sendt  jer? 
...  Åhh,  det  interesserer  mig  ik- 
ke.« 

Jeg  vil  tro  de  fleste  missio- 
nærer har  haft  dage,  uger  og 
måneder  som  det  de  to  mænd 
her  oplevede.  Når  jeg  tænker 
tilbage  på  min  fuldtidsmission 

har  det  været  en  hård  tid  med 
mange  prøvelser.  Som  følge  af 
min  mission  har  jeg  lært  meget 
om  Herren,  mine  medmenne- 
sker og  om  mig  selv.  Missionen 
har  hjulpet  mig  til  at  se  livet  i 
et  langt  større  og  andet  per- 
spektiv -  for  i  virkeligheden 
startede  min  mission  ikke  den 
dag  jeg  ankom  til  missionskon- 
toret,  men  mange  år  før  dette. 
Livet  er  en  mission.  En  mission 
som  jeg  valgte  at  komme  på 
længe  før  jeg  blev  født.  Min 
himmelske  Fader  ønskede  at 
jeg,  p.g.a.  hans  kærlighed,  skul- 
le opnå  den  samme  grad  af 
fuldkommenhed  og  lykke  som 
han  besad.  Han  vidste  at  jeg, 
såvel  som  mine  brødre  og  sø- 
stre ville  synde  og  ikke  leve  op 
til  hans  fuldkommenhed,  og 
derfor  måtte  der  findes  en  frel- 
ser som  kunne  tilfredsstille  bå- 
de retfærdighedens  og  barm- 
hjertighedens krav. 

Jeg  benyttede  mig  af  min 
gudgivne  handlefrihed  og  var 
med  til  at  vælge  Jesus  Kristus 
som  denne  frelser.  Ligeledes 
valgte  jeg  at  komme  til  jorden 
og  påbegynde  en  mission. 


Jeg  blev  født  i  en  familie 
som  nogle  år  efter  blev  belært 
om  Evangeliet,  og  min  mor  og 
mine  søstre  blev  døbt.  Endnu 
var  min  far  ikke  parat,  men  jeg 
selv  blev  senere  som  otte-årig 
døbt.  Allerede  som  tolv-årig 
blev  min  interesse  for  Evange- 
liet mindre  og  nogle  år  efter 
blev  jeg  da  også  uaktiv.  Jeg  for- 
stod simpelthen  ikke  det  ånde- 
lige formål  med  kirken  og 
Evangeliet.  Et  år  før  jeg  tog  af- 
sted på  mission  mødte  jeg  en 
sød  og  smuk  pige  som  var  ak- 
tiv i  kirken  og  derfor  havde  an- 
dre standarder  end  jeg.  Dette 
var  også  årsagen  til  at  hun  følte 
at  hun  måtte  afbryde  vores  for- 
hold, men  hun  havde  også  væ- 
ret med  til  at  give  mig  et  ønske 
om  at  undersøge  Evangeliet  og 
betydningen  deraf  gennem  per- 
sonlig erfaring.  Det  var  som 
om  noget  evigt  dybt  inde  i  mig 
var  blevet  vakt  til  live.  Resulta- 
tet var  at  jeg  ønskede  at  tjene 
Herren  som  missionær  og  blev 
kaldet  til  at  arbejde  i  Den 
Danske  Mission.  Jeg  var  uerfa- 
ren med  livet  og  Evangeliet,  og 
ofte  var  jeg  ved  at  give  op.  Jeg 
ønskede  at  være  et  redskab  i 
Herrens  hænder,  og  jeg  opleve- 
de hvordan  at  jeg  for  ham  var 
som  en  klump  ler,  som  måtte 
formes  for  at  kunne  være  funk- 
tionel. Men  ikke  desto  mindre 
oplevede  jeg  glæden  ved  at  tje- 
ne andre,  at  undervise  om 
Evangeliet.  Det  var  vidunder- 
ligt at  kunne  hæve  højre  hånd 
og  sige  dåbsbønnen.  Det  var  al 
modgangen  og  regnvejret  værd. 

Jesus  fortalte  engang  en  sa- 
maritansk kvinde  at  han  var  li- 
vets vand.  Det  evige  livs  vand, 
og  at  de  som  kom  til  ham  al- 
drig skulle  tørste.  Sammen  med 
Jesus  Kristus  kan  missionærer 
give  mennesker  del  i  dette  ån- 
delige vand,  og  jeg  oplevede 
hvordan  han  selv  gav  mig  af 
dette  vand,  for  at  jeg  bedre 
kunne  tjene  og  opfylde  min 
mission  -  fuldtidsmissionen  og 
livets  mission.  Jesus  sagde  også: 


»Og  dette  er  det  evige  liv,  at  de 
kender  dig,  den  eneste  og  sande 
Gud,  og  Ham,  som  du  har 
sendt,  Jesus  Kristus.«  Men  jeg 
er  meget  taknemmelig  for  det 
billede  som  Han  har  tegnet  af 
sig  selv  i  mit  sind  og  hjerte. 

Når  man  har  afsluttet  en  op- 
gave eller  kaldelse,  tror  jeg  at 
man  altid  skal  vurdere  for  at 
skabe  et  grundlag  hvorpå  de 
næste  skridt  i  livet  skal  tages, 
og  netop  hvad  det  grundlæg- 
gende angår,  kunne  jeg  have 
gjort  det  bedre.  Hvis  jeg  skulle 
afsted  igen,  ville  jeg  bruge  me- 
get mere  tid  på  tro,  bøn,  studi- 
um og  faste,  hvilket  tilvejebrin- 
ger ånden  i  ens  eget  og  i  de 
menneskers  liv,  som  man  tje- 
ner. Det  er  den  ånd  som  gen- 
nemstrømmer hver  del  af  krop- 
pen, og  skaber  de  guddommeli- 
ge egenskaber  og  handlinger  i 
ens  adfærd,  tanker  og  følelser. 

Men  faktisk  har  jeg  mulig- 
hed for  at  gøre  det  hele  om 
igen,  og  jeg  er  igang  med  det. 
Da  jeg  kom  hjem,  startede  en 
ny  del  af  min  mission,  Sammen 
med  den  pige  jeg  traf  før  jeg 
tog  på  mission,  fortsatte  vi  de 
evige  følelser  for  hinanden,  og  i 
juli  måned  1988  blev  vi  viet 
for  tid  og  al  evighed  i  Stock- 
holm-templet. 

Jeg  vidner  om  at  Gud  virke- 
lig lever  og  at  han  er  vores  Fa- 
der. Han  elsker  os,  og  gennem 
hans  søn  Jesus  Kristus  kan  vi 
overvinde  de  forhindringer  som 
står  i  vejen  for  vores  evige  såvel 
som  nuværende  lykke.  Og  den- 
ne lykke  kan  findes  ved  at  ef- 
terleve Evangeliet  i  dets  fylde 
som  det  prædikes  og  forordnes 
i  Jesu  Kristi  Kirke  af  Sidste 
Dages  Hellige. 

Til  slut  ønsker  jeg  blot  at 
takke  alle  de  medlemmer  som 
jeg  har  truffet  på  min  mission.  I 
Hjørring,  Gærum,  Fr.havn, 
Odense,  Esbjerg,  Herning, 
Kbhns  1.  ward  og  Fredericia, 
idet  de  har  været  med  til  at  gø- 
re mit  liv  til  det  som  det  er,  og 
til  det  som  det  vil  blive.  □ 
Christian  Matthew  Klestrup. 


Christian  og  Pia  Klestrup  foran  templet  i  Stockholm,  1988 


NYT  FRA  HELE  VERDEN 


Seks  nye  missioner  -  et  vidnesbyrd 
om  Kirkens  dynamiske  vækst 


Seks  nye  missioner  vil  blive 
åbnet  den  1.  juli  meddeltes 
det  fra  Det  Første  Præsidents- 
kab. De  nye  missioner  ligger  i 
Europa,  Mexiko,  Mellemame- 
rika, Filipinerne  og  Texa,  og 
det  betyder,  at  der  nu  vil  være 
ialt  228  missioner  i  hele  ver- 


den. Det  mest  interessante  er,  at 
en  af  de  nye  missioner  kommer 
til  at  ligge  i  Østtyskland  med 
hovedsæde  i  Leipzig.  Det  bety- 
der at  en  nye  spændende  ud- 
vikling er  i  gang.  Ny  mission- 
spræsident  bliver  Wolfgang 
Paul  som  overflyttes  fra  Ham- 


burg, hvor  han  har  været  mis- 
sionspræsident  i  et  års  tid.  Mis- 
sionen har  ca  3600  medlemmer 
i  to  stave.  Der  bor  i  dag  ca  17 
mill  mennesker  i  DDR. 

Stjernen  har  tidligere  bragt 
meddelelse  om,  hvordan  præsi- 
dent Monson  i  1988  på  Kir- 
kens vegne  fik  lov  til  at  sende 
missionærer  til  DDR. 

Den  anden  nye  europæiske 
mission  bliver  oprettet  i  Fran- 
krig med  hovedsæde  i  Bor- 
deaux og  der  vil  således  være 
tre  missioner  i  Frankrig.  □ 

Bystyret  hører 
på  vidnesbyrd 

Siraeusa,  Italien.  -  Over  270 
mennesker  fyldte  kirkebygnin- 
gen i  Siraeusa  fornylig  da  man 
afholdt  en  fireside  for  medlem- 
mer og  byens  ledere.  Ældste 
Carlos  Asay,  områdepræsiden- 
ten, var  hovedtaler.  Han  talte 
om  Joseph  Smiths  første  åben- 
baring og  oversættelsen  af  Mor- 
mons Bog. 

Til  stede  var  borgmesteren 
Fausto  Spagna,  kommunese- 
kretæren Giovanna  di  Giorgio 
og  dr.  Lo  Curzio  som  er  mini- 
ster for  Sicilien.  Andre  lokale 
ledere  og  mediafolk  var  også  til 
stede.  Lederne  komplimentere- 
de Kirkens  for  dens  positive 
indflydelse  på  regionen.  □ 

Daglang 
læsning 
opbygger 
medlemmer 

Salt  Lake  City,  Utah.  -  Med- 
lemmer af  University  3.  ward 
tilbragte  fornylig  en  hel  dag 
med  at  læse  Mormons  Bog. 
Ved  wardets  første  »Parley  P. 
Pratt  dag«  prøvede  henved  35 
medlemmer  at  gentage  -  så 
godt  det  nu  var  muligt  -  den 
oplevelse  de  første  kirkeledere 


havde  med  Mormons  bog.  Bi- 
skop Davis  Goates  forklarede, 
at  man  var  begyndt  klokken  5 
om  morgenen  med  en  solop- 
gangsandagt  og  morgenmad,  og 
så  sluttede  man  om  aftenen 
med  bål  og  vidnesbyrdsmøde. 
Og  det  var  en  stor  oplevelse. 
Så  stor  at  man  allerede  nu 
planlægger  at  gøre  det  igen  til 
næste  år.  □ 

Nauvoo 
»solsten« 
på  museum 

Quincy,  Illinois.  En  massiv 
»solsten«  udhugget  i  limsten, 
der  viser  et  ansigt  og  som  en- 
gang prrydede  templet  i  Nau- 
voo, er  fornylig  blevet  solgt  for 
100.000  $  til  the  Smithsonian 
Institute.  Stenen  har  været  op- 
stillet i  museet  i  Quincy  indtil 
den  blev  solgt  af  the  Historical 
Society  of  Quincy  and  Adams 
County.  Salget  betyder  at  man- 
ge flere  mennesker  vil  have  en 
chance  for  at  se  stenen  på  det 
store  museum  end  i  Quincy. 
Den  153  x  183  cm  store  sten 
vil  nu  blive  restaureret  og  ud- 
stillet på  Smithsonians  afd.  for 
amerikansk  historie  i  Washing- 
ton. 

Oprindelig  var  der  30  »sol- 
sten« på  templet  i  Nauvoo, 
men  kun  to  er  formentlig  intak- 
te. Den  anden  befinder  sig  i 
dag  på  tempelgrunden  i  Nau- 
voo. □ 

Lawrence  Vincent 


Han  er  dygtig.  Han  har  en 
flot  stemme.  Han  er  en  af 
de  bedste  tenorer  jeg  har  hørt, 
bedre  end ... 

Sådan  lød  nogle  af  kommen- 
tarerne fra  de  ca.  200  menne- 
sker, som  overværede  Lawren- 
ce Vincents  koncert  i  Køben- 
havn d.  3.  marts. 

Og  så  har  han  en  meget 
charmerende  måde  at  føre  sig 
frem  på.  Ikke  noget  krukkeri, 
men  en  naturlig  optræden  kry- 
dret med  et  stort  smil,  når  den 
sidste  tone  har  lydt. 

Jo,  Lawrence  er  virkelig  san- 
ger, der  er  værd  at  lytte  til. 


Skønt  rummet  på  Maglegårds 
Alle  ikke  er  lydeligt  godt,  for- 
mår Lawrence  alligevel  at  få 
sin  stemme  til  at  klinge,  både  i 
det  fine  piano  og  i  den  fulde 
styrke. 

Samtidig  skal  det  tilføjes,  at 
han  i  pianisten  John  Simmons 
havde  en  fortræffelig  akkom- 
pagnatør, kompetent  og  meget 
musikalsk.  Også  han  er  med- 
lem af  Kirken  og  kommer  fra 
Manti,  Utah.  Han  fortalte,  at 
han  er  i  Wien  for  at  studere 
klaver  og  musik  på  Hochschule 
fur  Musik.  Det  viste  sig  at  mis- 
sionspræsident  Jacobs  havde 


været  på  mission  sammen  med 
hans  far  i  Sverige,  så  de  havde 
lidt  at  tale  om. 

Yderligere  medvirkede  æld- 
ste Robert  Edwards  med  sin 
violin.  Han  har  en  meget  smuk 
tone,  som  det  er  en  glæde  at 
lytte  til,  han  er  også  et  meget 
musikalsk  menneske.  Han  spil- 
lede meget  smukt  obligat  violin 
til  et  af  Lawrence  Vincents 
numre. 

Sang  og  musik  var  valgt 
med  omhu  og  vakte  stor  begej- 
string og  der  måtte  gives  et  eks- 
tranummer. Og  bagefter  måtte 
Lawrence  skrive  sit  navn  utalli- 


ge gange  til  de  beundrere  der 
flokkedes  om  ham. 

Jo,  det  var  en  meget  musi- 
kalsk aften. 

Den  5.  marts  sang  Lawrence 
i  Aarhus  under  lige  så  stor  op- 
mærksomhed og  med  ca.  200 
tilstede. 

Vor  himmelske  Fader  har  gi- 
vet ham  et  talent  som  sidste  da- 
ges hellige  -  og  andre  -  overalt 
forstår  at  værdsætte.  Det  aller- 
bedste i  denne  sammenhæng  er 
måske  at  de  mange  gæster  som 
medlemmerne  har  med  er  lige- 
så begejstrede  som  vi  er.  □ 


tv.  Lawrence  Vincent  og  hans  akkompagnatør  John  Simmons  samt 
ældste  Robert  Edwards  modtager  en  erindring.  Herover  takker  Law- 
rence og  John  for  det  kraftige  bifald  ved  afslutningen  af  koncerten. 
(Foto:  Lena  Pang) 


»Kunne  det  ske 
for  dig?« 

Københavns  3.  ward  havde 
en  vellykket  aktivitetsaften 
den  7.  marts. 

Aktivitetskomiteen  havde  ar- 
rangeret en  meget  smuk  ramme 
om  det  lille  skuespil:  »Kunne 
det  ske  for  dig?«  ved  at  indlede 
i  kirkesalen  med  nogle  skønne 
duetter  af  Gerti  Andersen  og 
Freddie  Kristensen.  Ind  imel- 
lem var  der  korte  taler  og  vid- 
nesbyrd om  templer  og  deres 
betydning  for  os.  Efter  tre  kvar- 


ter på  denne  måde  gik  man  ind 
i  aktivitetssalen  hvor  skuespillet 
foregik.  Budskabet  gik  godt 
igennem  takket  være  gode 
skuespillere.  Den  hensigt  aktivi- 
tetskomiteen havde  haft  med  at 
skabe  en  højtidelig  aften  om- 
kring templer  og  deres  formål 
blev  nået  på  en  meget  smuk 
måde  og  det  blev  også  en  sær- 
deles åndelig  aften. 

Det  er  interessant  at  konsta- 
tere at  det  er  muligt  med  enkle 
midler  at  skabe  et  næsten  »tem- 
pelagtigt« møde  hvad  ro  og  stil- 
hed angår,  det  var  virkelig  be- 
undringsværdigt og  tjener  akti- 
vitetskomiteen til  stor  ære.  □ 


Fra  v.  Jørgen  Ljungstrøm,  Birthe  Langebæk  og  Finn  Edsberg.  (Foto: 
Gitte  Edsberg) 

I  den  gamle  kuffert  fandt  jeg .... 


NYT  FRA 
HELE  VERDEN 

Antallet  af 
lokale  fuldtids- 
missionærer  er 
stigende 

Fra  Church  News: 

Fra  flere  og  flere  områder 
især  i  latinamerikanske  lan- 
de meldes  der  om  et  stigende 
antal  fuldtids-missionærer. 

I  El  Salvador  er  alle  missio- 
nærerne idag  fra  selve  landet, 
og  på  grund  af  den  omstændig- 
hed har  missioneringen  stor 
rremgang,  fordi  disse  missionæ- 
rer kan  komme  ind  på  steder 
hvor  andre  ikke  kan.  Missio- 
nærskaren er  på  110,  men  man 
kan  bruge  endnu  flere. 

I  Brasilien  er  næsten  1/3 
brasilianere,  men  flere  unge 
mænd  og  kvinder  venter  i  øje- 
blikket på  at  blive  kaldet  på  en 
mission. 

I  Chile  har  missionen  i  An- 
tofagasta  omkring  120  missio- 
nærer og  ca  40%  er  fra  latina- 
merikanske lande.  Indenfor 
missionens  område  er  der  6  sta- 
ve og  3  distrikter.  □ 

600  bøger 
skænket 

Pomona,  Calif.  -  Søstrene  i 
hjælpeforeningen  i  Pomona 
ward  La  Verne,  Californien 
indsamlede  fornyligt  923  $  som 
skulle  bruges  til  indkøb  af  Mor- 
mons Bog.  Det  var  så  menin- 
gen at  alle  bøgerne  skulle  udde- 
les ved  hjælp  af  missionærer 
udsendt  fra  Pomona. 

Som  tilslutning  til  præsident 
Ezra  Taft  Bensons  opfordring 
om  at  fylde  hele  jorden  med 
Mormons  Bog,  lavede  kvinder- 


ne håndarbejde  og  bagte  kager 
m.v.  som  de  solgte  for  at  blive  i 
stand  til  at  købe  614  eksempla- 
rer af  Mormons  Bog. 

Alle  søstre  deltog,  selv  de 
handicappede  og  dem  der  var 
bundet  til  deres  hjem.  Her  hjalp 
hjemmelærerne  med  at  hente 
og  bringe.  □ 

Medlemmer 
uddeler 
100  bøger 

Arlington,  Texas.  -  Over  150 
præstedømmebærere  uddelte  ca 
100  eksemplarer  af  Mormons 
Bog  som  et  led  i  et  nylig  af- 
holdt præstedømmemøde  for 
missionsarbejde.  De  unge  og  de 
ældre  dannede  par  og  bankede 
på  døre  i  deres  wards  område. 
Mange  af  medlemsmissionærer- 
ne  valgte  at  uddele  bøgerne  til 
deres  venner.  Efter  at  et  vidnes- 
byrdmøde  var  afholdt  sagde 
Paul  Quinn,  stavens  missionsle- 
der.  »Nu  har  medlemmerne  en 
større  forståelse  for,  hvordan 
missions  programmet  virker,  og 
vi  forventer  at  modtage  rigtig 
mange  henvisninger  som  følge 
af  denne  aktivitet.  □ 

Formand  for 
en  afdeling  i 
Frelsens  Hær 

Tooele,  Utah.  -  Frelsens  hærs 
serviceafdeling  i  Tooele,  en  af- 
deling som  tilbyder  genoptræ- 
ning, hjælp  til  uheldsramte  og 
anden  velfærd  ved  ulykker,  har 
nu  fået  John  E.  Jack  Smith,  en 
lærer  for  højpræsternes  gruppe 
i  Grantsville  3.  ward,  som  for- 
mand. Br.  Smith  har  tidligere 
været  medlem  af  statens  lovgi- 
vende forsamling  og  i  lang  tid 
været  i  kommunens  tjeneste. 
Han  har  tidligere  været  regio- 
nalleder for  sdh-arbejdsanvi- 
sningen.  □ 


Mange  gange  synes  jeg,  at 
mennesker,  der  har  levet 
for  mange  år  siden,  f.eks.  slægt- 
ninge o.s.v.,  virker  så  fjerne,  og 
som  om  det  bare  er  nogle,  der 
har  levet.  Jeg  har  aldrig  tænkt 
over,  at  de  mennesker  har  haft 
glæder,  sorger  og  følelser  lige- 
som vi,  indtil  jeg  for  et  stykke 
tid  siden  var  oppe  på  min  mor- 
mor's  gamle  loft  og  skulle  læg- 
ge nogle  aviser  på  plads.  Jeg 
blev  nysgerrig  efter  at  se  alle  de 
gamle  ting,  der  var  der,  gynge- 
stole, reoler  med  bøger  og 
gamle  kufferter,  så  jeg  spurgte 
min  mormor,  om  hun  havde 
noget  imod,  at  jeg  kikkede  mig 
lidt  omkring  oppe  på  loftet. 
Hun  selv  kan  ikke  gå  så  godt, 
så  hun  kunne  ikke  komme  der- 
op. 

Hun  fortalte  mig,  at  de  ting, 
der  var  deroppe,  ikke  havde 
været  i  brug  i  mange  år.  Det 
første  jeg  satte  mig  til,  var  at  se 
i  gamle  fotoalbums.  De  var 
meget  støvede,  men  sjove.  Jeg 
kendte  ikke  nogen  af  disse 
mennesker,  så  jeg  lagde  hurtigt 
albummene  væk. 

Da  jeg  så  åbnede  en  af  de 
gamle  kufferter,  lå  der  nogle 
støvede,  gamle  regnskabsbøger 
og  breve.  Da  jeg  nu  skulle 
hjem  og  ikke  nåede  at  læse 
brevene,  besluttede  jeg  at  tage 
kufferten  med  brevene  med 
hjem.  Så  kunne  jeg  også  få  ord- 
entlig tid  til  at  læse  dem. 

Der  var  ialt  102  breve,  alle 
til  Rasmus  Christian  Rasmus- 
sen fra  Mathilde  Karoline  Møl- 
ler. Jeg  lagde  først  brevene  i  or- 
den efter  dato.  Det  første  brev 
var  fra  1889  og  det  sidste  fra 
1895.  Jeg  fik  at  vide,  af  min 
mor,  at  de  to  personer  var  hen- 
des farfar  og  farmor,  altså  mine 
oldeforældre.  Jeg  begyndte  så 
at  læse  brevene,  og  det  var  fak- 
tisk sjovt  at  se  den  måde,  hun 
skrev  på,  og  hvad  hun  skrev  til 
min  oldefader.  Det  viste  sig  at 


være  gamle  kærlighedsbreve. 
Det  var,  som  om  jeg  lærte  min 
oldemoder  at  kende  på  en  helt 
anden  måde  end  bare  som  en 
gammel  dame,  nemlig  som  en 
ung  pige  med  følelser,  medgang 
og  modgang.  At  læse  disse 
breve  gav  mig  et  virkeligt  fan- 
tastisk indtryk  af  en  ung  pige  i 
1890'erne. 

Noget  af  det,  der  gjorde 
størst  indtryk  på  mig  var,  da  jeg 
læste  en  fødselsdagshilsen,  som 
var  skrevet  så  sjusket,  klattet  og 
kort,  og  jeg  derefter  læste  et 
brev,  der  var  skrevet  en  uge  ef- 
ter, hvori  Mathilde  skrev: 
»Undskyld,  kære  Rasmus,  det 
sidste  brev,  men  du  skulle  vide, 
hvor  svært  det  er  at  sidde  og 
skrive,  når  ens  fader  ligger  død 
ved  siden  af«.  Det  var,  som  om 
det  rørte  mig  dybt  i  hjertet. 
Hvor  må  det  dog  have  været 
svært  for  hende.  Jeg  kan  slet 
ikke  tænke,  hvor  svært  det  ville 
have  været  for  mig,  hvis  jeg  var 
i  den  situation.  Senere  i  et  an- 
det brev  fortæller  Mathilde,  at 
nu  er  hendes  moder  død,  og  at 
hun  føler  sig  så  trist  og  alene, 
uden  en  fader  og  en  moder. 

Efter  at  have  læst  alle  disse 
breve  er  det,  som  om  menne- 
sker fra  fortiden  har  fået  meget 
mere  betydning  for  mig.  Især, 
efter  at  min  mor  er  begyndt  at 
interessere  sig  meget  for  genea- 
logi,  har  vi  været  mange  gange 
oppe  på  det  loft  og  fundet  gam- 
le dagbøger,  navneklude  og  fo- 
toalbums. 

Jeg  synes  nu,  at  slægtshisto- 
rie er  fantastisk  spændende.  □ 
Stil  skrevet  af 
Maj-Britt  Krogh-Thomsen, 
da  hun  var  14  år  gammel 

Søster  Dr/w/z  Morales  i  TV- 2 's  udsendelse:  Fyraften.  Billedet  er  taget 
direkte  fra  skærmen 


Slægtsforskning  i  TV-2 


En  dag  sad  jeg  og  kiggede 
på  en  udsendelse  i  TV-2  da 
der  pludselig  kom  et  indslag 
om  slægtsforskning,  og  midt  i 
det  hele  begynder  speakeren  at 
tale  om  mormonernes  mikro- 
filmning  af  kirkebøger,  og  sø- 
ster Dinah  Morales  toner  frem 
på  skærmen  og  fortæller  hvor- 
for hun  gør  slægtsforskning. 

Da  vi  senere  talte  med  Di- 
nah sagde  hun  at  en  af  kamera- 
mændene var  blevet  interesse- 
ret i  hendes  arbejde  og  på  den 
måde  var  de  kommet  ind  på  at 
tale  om  Kirken.  Han  vidste  me- 
get om  kirkens  virke  og  viste 
interesse  for  de  mikrofilm  som 
Kirken  havde  skænket. 

Han  fortalte  at  Landsarkivet 
ligger  inde  med  mikrofilm  af 
samtlige  kirkebøger.  Og  at  fil- 
mene er  skænket  af  kirkesam- 
fundet Mormonerne,  som  i  50- 
og  60'erne  over  hele  verden 
mikrofilmede  udvandringslan- 
denes  kirkebøger  og  andet  kil- 
demateriale. Efter  danske  for- 
hold har  de  sat  uanede  ressour- 
cer ind  på  slægtsforskning. 

Dinah  Morales  fortalte  bl.a., 
at  når  vi  foretager  alt  det  arbej- 
de, så  er  grunden  den,  at  vi  tror 
på  at  familien  fortsætter  ud 


over  døden.  Og  at  den  ikke  ba- 
re sådan  går  i  glemmebogen  ef- 
terhånden som  familien  dør.  Vi 
foretager  noget,  der  hedder 
stedfortrædende  arbejde  i  vore 
templer.  De  ligger  over  hele 
verden.  Dinah  fortalte  endvi- 
dere at  det  hun  laver  bliver 
sendt  til  tempelkontorerne  som 
så  administrerer  det  videre. 

Og  Dinah  sluttede  med  at 
fortælle,  at  hun  havde  været  så 
heldig  at  kunne  finde  det  meste 
af  sin  familie  i  et  afgrænset  om- 
råde, hvor  de  havde  opholdt  sig 
i  flere  århundreder. 

Søster  Morales  fortalte  sene- 
re, at  når  hendes  slægt  opholdt 
sig  det  samme  sted  skyldtes  det 
at  de  var  fastetablerede  jord- 
brugere, stærkt  knyttet  til  deres 
hjemegn. 

Dinah  har  været  medlem  af 
Jesu  Kristi  Kirke  af  Sidste  Da- 
ges Hellige  i  snart  9  år  og  efter- 
navnet Morales  stammer  fra 
hendes  meksikanske  far  som 
hun  først  fornylig  har  fået  kon- 
takt med  igen. 

Hun  er  lærer  i  søndagssko- 
lens seniorklasse,  men  er  ifølge 
sine  planer  sandsynligvis  i 
USA,  når  dette  læses.  □ 
Jørgen  Ljungstrøm 


Gave  til  Kina  til 
genopbygning  efter  jordskælv 


På  Det  Første  Præsident- 
skabs vegne  overrakte  æld- 
ste Russell  M.  Nelson  en  check 
på  25.000  $  til  den  kinesiske 
ambassadør  i  USA.  De  mange 
penge  er  beregnet  som  en  hjælp 
til  genopbygning  efter  et  jord- 
skælv der  fandt  sted  november 
1988  og  som  voldte  store  ska- 
der. 

Præsident  Nelson  overrakte 
også  et  brev  fra  præsidentska- 
bet hvori  det  hedder:  »Hvor 
sympati  rækker  ud  til  de  man- 
ge enkeltpersoner  og  familier 
der  blev  påført  lidelser  som  føl- 
ge af  jordskælvet  i  Yunnan- 
provinsen.  Vi  ønsker  med  den- 
ne gave  at  lette  byrderne  for 
dem  som  er  blevet  ramt  ved 
denne  ulykke.  Den  vedlagte  ga- 
ve kommer  fra  medlemmer 
over  hele  verden.  Vi  anmoder 
jer  om  at  være  behjælpelig  med 
at  denne  gave  bliver  til  direkte 
hjælp  for  ofrene  ved  jordskæl- 
vet i  omtalte  område.  Derud- 
over kan  der  blive  andre  måder 
hvorpå  vi  kan  være  til  hjælp, 
dersom  kritiske  behov  opstår. 
Vi  inviterer  jer  til  at  dele  even- 


tuelle meddelelser  med  os,  når 
der  bliver  tale  om  sådanne  mu- 
ligheder. Vær  så  venlig  at  give 
udtryk  for  vor  medfølelse  til  le- 
dere og  folk  her  i  nødens 
stund.« 

Det  jordskælv  der  ramte 
Lancang-området  i  Yunnan- 
provinsen  målte  7,6  på  Richter- 
skalaen. Mellem  900  og  1000 
blev  dræbt  og  næsten  2000 
blev  sårede.  Kommunikations- 
midler og  transportmuligheder 
var  i  flere  områder  totalt  øde- 
lagte. De  fleste  af  bygningerne  i 
området  var  bygget  af  træ  og 
bambus  og  var  nogle  steder 
80%  ødelagte. 

Den  kinesiske  ambassadør 
betragtede  gaven  som  værende 
fra  alle  Kirkens  medlemmer  og 
at  den  blev  modtaget  på  hele 
det  kinesiske  folks  -  ikke  bare 
de  jordskælvsramte  -  vegne. 

Ambassadøren  fik  derefter 
overrakt  en  statuette  forestillen- 
de en  far  og  søn.  Statuetten,  der 
er  en  kopi  af  en  skulptur  skabt 
af  Florence  Hansen,  hedder  »Vi 
bygger  broer«.  □ 
(Church  News) 


Ældste  Russell  M.  Nebon  overrækker  statuen  til  ambassadør  Han  Xu 

Hvad  sker  der  med  Mormons  Bog 


Arbejdet  med  en  revidering 
af  Mormons  Bog,  Lære  & 
Pagter  og  Den  Kostelige  Perle 
begyndte  1.  januar  1986,  og  i 
første  omgang  med  Mormons 
Bog. 

Broder  Flemming  Bo  Peder- 
sen, oversætter  for  Kirken  i  en 
årrække,  blev  bedt  om  at  på- 
tage sig  denne  vanskelige  opga- 
ve. Der  blev  endvidere  udvalgt 
13  medlemmer  til  at  gennemse 
arbejdet  med  revideringen  og 
komme  med  forslag.  Den  1 . 
gruppe,  som  består  af  forh.  bi- 
skop Hans  Hjort  Nielsen,  Kø- 
benhavns 3.  ward,  Carsten 
Gram,  chef  for  Kirkens  over- 
sættelseskontor  i  København 
samt  Henning  K.  Frederiksen, 
patriark  i  Københavns  stav,  har 
til  opgave  nøje  at  sikre  sig  at 
oversættelsen  er  korrekt,  at  der 
intet  er  glemt  eller  tilføjet. 

Disse  brødre  har  ydet  en  stor 
indsats  med  endeløse  papirgan- 
ge, tidlige  møder  om  morge- 
nen, og  utallige  møder  der  har 
kunnet  vare  til  langt  ud  på  nat- 
ten. 

En  anden  gruppe,  som  arbej- 
der med  den  sproglige  formule- 
ring, er  blevet  udvalgt  med 
Hans  O.  Ilskov  Nielsen,  rådgi- 
ver i  stavspræsidentskabet  i 
Aarhus  stav,  søster  Tove  Bisga- 
ard samt  søster  Inger  Madsen 
begge  Fredericia  ward.  Også  de 
har  lagt  beundringsværdig  flid 
for  dagen. 


Endvidere  er  der  udvalgt  en 
række  »prøvelæsere«:  Knud  B. 
Andersen,  tidligere  præsident 
for  Aarhus  stav,  stavspræsident 
i  Københavns  stav  Richard 
Andersen,  Hans  Billeskov  Jan- 
sen, medlem  af  højrådet  i  Kø- 
benhavns stav,  Flemming  Klit- 
gaard, stavsmissionspræsident  i 
Aarhus  stav,  forh.  biskop  Jo- 
han Stenholm  Koch,  medlem 
af  højrådet  i  Københavns  stav, 
stavspræsident  i  Aarhus  stav 
Carsten  Larsen  og  Grethe 
Ljungstrøm,  mangeårig  over- 
sætter for  Kirken. 

Når  der  er  gået  så  relativ 
lang  tid  skyldes  det  hovedsage- 
lig, at  man  i  begyndelsen  kon- 
centrerede sig  om  at  nyover- 
satte Mormons  Bog,  men  ca 
1V2  år  efter  starten  blev  det  be- 
sluttet at  bevare  så  meget  af 
den  nuværende  oversættelse 
som  muligt  ved  i  stedet  at  fore- 
tage en  revision  af  den  gamle 
tekst.  Det  betød  at  arbejdet 
måtte  begynde  forfra  i  midten 
af  1987.  Nu  stiler  man  mod  en 
udgivelse  i  1991  forhåbentlig 
samtidig  med  at  den  nye  over- 
sættelse af  Bibelen  ser  dagens 
lys. 

Inden  manuskriptet  til  sin  tid 
når  trykkerens  hånd  har  det 
været  gennem  mange  arbejds- 
gange. Det  kan  virke  som  en 
langsommelig  og  tidskrævende 
proces,  men  til  sammenligning 
vil  den  nye  oversættelse  af  Bi- 


belen have  været  undervejs  i  16 
år  når  den  udkommer. 

»At  arbejde  med  skriften  er 
som  sagt  langsomt  og  tidskræ- 
vende, men  utroligt  inspireren- 
de, og  det  gælder  også  for  Mor- 
mons Bog.  Ved  at  vende  hvert 
ord  og  hver  sætning  kan  man 
kun  bøje  sig  i  ydmyghed  over 
Mormons  Bog  som  et  skrift, 
der  både  er  helt  usædvanligt  og 
inspireret  af  Gud,«  fortæller 
oversætteren  Bo  Pedersen  om 
det  spændende  projekt  og  fort- 
sætter: »Der  findes  ikke  noget 
som  helst  i  Mormons  Bog,  som 
ikke  er  der  af  en  eller  anden  år- 
sag. Det  være  sig  sprogbrug, 
sætningskonstruktion,  ordvalg, 
sindbilleder,  hellige  tal  i  antal 
brug  af  ord,  kiasmer  og  paral- 
lelle sætninger. 

For  at  forstå  Mormons  Bog 
må  vi  komme  til  den,  hvilket 
betyder  at  vi  må  forstå  den  på 
dens  præmisser. 

Det  er  en  bog  skrevet  til  os, 
men  på  en  måde  som  ofte  lig- 
ger langt  fra  vor  opfattelse  af 


nutidig  litteratur.  Vi  oplever  da- 
glig både  store  og  små  vidnes- 
byrd om  guddommeligheden  af 
Mormons  Bog. 

Vort  arbejde  med  bogen  gør 
det  klart,  at  Joseph  Smith  ikke 
har  skrevet  den,  men  oversat 
den  fra  et  sprog  som  ikke  fuldt 
ud  indeholder  de  samme  bille- 
der og  sproglige  formuleringer 
på  engelsk,  men  er  langt  rigere 
på  mange  områder,  og  på  visse 
er  mere  begrænsede.  Den  nye 
teknologi  afslører  i  dag  sam- 
menhænge, som  Joseph  Smith 
ikke  på  nogen  måde  kunne 
konstruere  så  hebraisk  og  så 
perfekt,  som  det  er  tilfældet 
med  Mormons  Bog,«  slutter 
Flemming  Bo  Pedersen. 

Broder  Flemming  Bo  Peder- 
sen arbejder  som  oversætter  for 
Kirken  og  har  tidligere  virket 
som  biskop  i  Københavns  2. 
ward.  Han  har  tjent  som  mis- 
sionær i  England  og  er  gift  med 
søster  Brenda  Treadwell,  der  er 
englænder  og  har  udført  sin 
mission  i  England.  Sammen 
har  de  tre  børn.  I  øjeblikket  er 
Bo  Pedersen  højpræsternes 
gruppeleder  i  Allerød  ward  i 
Københavns  stav.  □ 


Br.  Flemming  Bo 
Pedersen  midt  i 
arbejdet  med 
revisionen. 


BOOK  OF  MORMON: 


ACCOrXT  WRITTEN  BY  TUE  IIAND  OF  MOR- 
MON, UPON  PLATES  TAKLN  TROM 
THE  l'LATES  OF  NEPHT. 

FULDKOMMENGØRELSE  AF  DE  HELLIGE 

Hvordan  kan  jeg  være  med  til 
at  bekæmpe  pornografi? 


Lederne  i  Jesu  Kristi  Kirke 
af  Sidste  Dages  Hellige  har 
gennem  årene  gentagne  gange 
advaret  mod  konsekvenserne  af 
pornografi.  De  har  pointeret,  at 
pornografi  ikke  skal  beskyttes 
af  offentligheden  og  opfordret 
Kirkens  medlemmer  i  USA  til 
at  gøre  indsigelser  imod  udstil- 
ling og  salg  af  den  slags.  Men 
hvordan  er  det  i  Europa,  hvor 
pornografien  mange  steder  be- 
skyttes ved  lov?  Hvad  kan  den 
enkelte  og  familierne  i  Europa 
gøre  for  at  bekæmpe  dette  on- 
de? Her  følger  nogle  forslag  til, 
hvordan  det  kunne  gøres. 

L  UNDGÅ  AT  DU  SELV  EL- 
LER DIN  FAMILIE  UD- 
SÆTTES FOR  PORNO- 
GRAFI 

Tal  åbent  i  familien  med 
børnene  i  en  passende  alder 
om  pornografi  og  faren  der- 
ved. Visse  undersøgelser  har 
vist  forbindelsen  mellem  at  læ- 
se og  se  pornografi  og  misbrug 
af  børn,  voldtægt,  teenage-gra- 
viditet  og  selvmord,  narkotika- 
misbrug og  ødelagte  ægteska- 
ber. Disse  undersøgelser  har 
endvidere  vist,  at  mange  af 
dem,  som  udsættes  for  porno- 
grafi, gennegår  fire  stadier: 

1.  TILVÆNNING.  Denne  til- 
vænning kan  virke  lige  så 
stærkt  på  legemet,  som  narkoti- 
ka, spiritus  og  tobak  kan  det. 

2.  OPTRAPNING.  Den  tilvan- 
te kræver  stadig  skrappere  stof, 
for  at  blive  tilfredsstillet. 

3.  GRADVIS  UFØLSOM- 
HED. Det,  som  i  første  om- 
gang virker  anstødeligt,  vil  ef- 
terhånden blive  acceptabelt  og 
der  skabes  et  stigende  behov. 

4.  FRA  TANKE  TIL  HAND- 
LING. Tanke  er  far  til  hand- 
ling. Der  er  stor  tendens  til  at 
overføre  tanke  til  handling. 


Understreg  menneskelege- 
mets hellighed  og  glæden  ved 
sex  under  de  rette  forhold. 

Det  er  af  yderste  vigtighed, 
at  jeres  børn  indser,  at  jeres  op- 
rør mod  pornografi  ikke  kom- 
mer af  afsky  for  det  menneske- 
lige legeme  og  dets  funktioner, 
et  legeme  som  er  skabt  i  Guds 
billede,  men  at  det  er  indsigel- 
ser imod  at  forsimple  det  og 
gøre  forretning  med  det.  Rådgi- 
ver i  Det  Første  Præsidentskab, 
Gordon  B.  Hinckley,  har  sagt 
følgende  om  pornografi:  »Det 
egentlige  formål  med  pornogra- 
fi er,  at  de,  der  laver  den,  kan 
få  penge  ud  af  det,  med  det  re- 
sultat at  de,  som  falder  for  den, 
bliver  afstumpede  i  deres  tan- 
kegang og  blotlægger  deres  fø- 
lelser.« 

Før  kontrol  med,  hvornår  I 
skal  se  TV.  I  bør  fastsætte  ac- 
ceptable regler  for,  hvor  meget 
I  ser  TV,  og  hvilke  programmer 
I  ser.  Det  kan  bedst  gøres  i 
samråd  med  jeres  børn,  så  de 
fornemmer,  at  det  også  er  deres 
beslutning.  I  kan  i  forvejen  læg- 
ge en  plan  over,  hvad  I  vil  se, 
ved  hjælp  af  ugens  TV-program 
i  aviser  og  ugeblade.  På  den 
måde  forebygger  I  skænderier 
og  driveri  foran  fjernsyn.  Bør- 
nepsykologer har  advaret  mod 
at  lade  mindre  børn  se  TV  ale- 
ne. 

Læs  gode  bøger.  En  af  de 

bedste  måder  at  få  børn  til  at 
holde  sig  fra  pornografi,  er,  at 
stille  deres  sult  med  »de  bedste 
bøger«,  til  hvilke  skrifterne  hø- 
rer, men  ikke  kun  skrifterne, 
også  den  bedste  klassiske-  og 
skønlitteratur.  Et  barn,  der  er 
opfostret  med  den  slags  bøger, 
er  ikke  tilbøjelig  til  at  stille  sig 
tilfreds  med  pornografi.  Kir- 
kens ledere  har  gentagne  gange 
opfordret  forældre  til  at  ofre  tid 


på  at  læse  for  deres  børn.  Efter- 
kommeisen af  denne  opfor- 
dring kan  meget  vel  være  det 
bedste  våben  til  at  beskytte  je- 
res børn  mod  fremover  at  blive 
afhængig  af  pornografi. 

Vælg  de  film,  I  vil  se,  og 
anden  underholdning,  på 
baggrund  af  pålidelige  under- 
søgelser. Hvorvidt  film  og  an- 
den underholdning  forbydes  for 
børn,  afgøres  i  mange  tilfælde 
efter  uhensigtsmæssige  retnings- 
linier. I  må  selv  tage  aktivt  del  i 
undersøgelserne,  hvis  I  skal 
kunne  afgøre,  hvad  der  er  godt 
for  jeres  børn  at  overvære.  Hvis 
I  er  i  tvivl,  så  bør  I  selv  over- 
være filmen  eller  underholdnin- 
gen, så  I  kan  vide  med  sikker- 
hed, hvad  jeres  børn  er  med  til. 

II.  GØR  NOGET  EFFEK- 
TIVT FOR  JER  SELV  PER- 
SONLIGT OG  I  JERES 
SAMFUND 

Det  mest  effektive,  I  har,  er 
jeres  røst,  jeres  kuglepen,  jeres 
beføjelser  og  jeres  deltagelse. 
Pornografi  er  en  industri,  hvor 
der  omsættes  milliarder.  Den 


ville  forsvinde,  hvis  den  ikke 
gav  noget. 

Hvis  en  lokal  butik  sælger 
eller  udlejer  pornografi,  så  for- 
tæl indehaveren,  at  I  gerne  vil 
støtte  hans  forretning,  men  at  I 
ikke  synes  at  I  kan,  fordi  den 
undergraver  jeres  børns  værdi- 
normer. Det  vil  formodentlig 
give  mest,  hvis  I  aflægger  et 
personligt  besøg  fremfor  at  skri- 
ve et  brev.  De  fleste  butiksejere 
er  parate  til  at  lytte,  dersom  I 
udtrykker  jeres  bekymring  på 
en  venlig  og  høflig  måde. 
Husk,  at  disse  mennesker  ud- 
stiller og  sælger  ting,  som  i  de 
fleste  tilfælde  ikke  er  forbudt 
ved  lov.  I  har  vundet  meget, 
hvis  I  kan  overtale  dem  til  at 
fjerne  det  anstødelige  fra  steder, 
hvor  børn  og  unge  har  umid- 
delbar adgang  til  det. 

Skriv  til  eller  besøg  radio- 
TV-repportere,  journalister,  re- 
daktører og  andre,  som  har  an- 
svar for  disse  medier,  og  fortæl 
dem  om  dine  bekymringer  eller 
giv  dem  din  anerkendelse. 

Skriv  til  dem,  der  står  for 


Læs  gode  bøger  med  jeres  børn  Ja,  læs  de  bedste  bøger 

udgivelsen  af  det  anstødelige 
materiale  eller  får  det  udsendt  i 
TV-programmer. 

III.  STØT  DEM,  DER 
BANDLYSER  PORNOGRA- 
FI, OG  DEM,  DER  PÅVIR- 
KER LOVEN  IMOD  POR- 
NOGRAFI 

Giv  politikere  opfordringer 
til  at  foreslå  forbud  mod  eller 
begrænsning  af  pornografi.  I 

er  ikke  de  eneste,  som  ønsker 
pornografi  forbudt  eller  be- 
grænset. Der  er  store  pressions- 
grupper, som  ønsker  det  sam- 
me, måske  af  andre  grunde  end 
jer,  men  det  behøver  ikke  at 
betyde  noget,  så  længe  de  ar- 
bejder indenfor  lovens  rammer. 
Tiden  er  inde  til  at  gøre  en  ak- 
tiv, mundtlig  indsats  imod  por- 
nografi. 

Gør  offentligheden  op- 
mærksom, når  du  opdager  il- 
legal pornografi.  Selv  om  det 
meste  pornografi  ikke  er  for- 
budt ved  lov,  så  findes  der  no- 
get, som  er  det.  Det  er  for  ek- 


sempel pornografi,  hvor  børn 
er  involveret.  Der  findes  også 
regler  for  udstilling  og  salg  af 
pornografi.  Undlad  ikke  at 
melde  nogen  sådan  overtrædel- 
se af  loven  til  politiet. 

Kampen  imod  pornografi 
kan  og  skal  vindes  af  Kirkens 
medlemmer.  Hvorvidt  vi  skal 
vinde  kampen  på  kommunalt 
plan  eller  i  en  større  målestok 
afhænger  af,  hvor  meget  vi  en- 
gagerer os  og  er  villige  til  at  gø- 
re for  sagen  i  al  almindelighed 
og  sammen  med  andre  grupper, 
der  er  imod  at  det  menneskeli- 
ge legeme  udstilles  på  den  må- 
de. Meget  vil  som  sagt  være 
vundet,  dersom  vi  blot  kan  få 
pornografi  væk  fra  de  steder, 
hvor  børn  og  unge  har  nem  ad- 
gang til  den.  Det  vil  kunne  lade 
sig  gøre,  hvis  gode  borgere 
overalt  vil  gøre  en  aktiv  indsats 
for  det.  □ 

Bearbejdet  efter  pjecen  PXPC 
3751  som  kun  findes  på  en- 
gelsk. 


Beskyt  jeres  familie 


Den  engelske  dronning  hylder  en  sdh-kvinde  som  hjælper 

mentalt  handicappede 


Doreen  Sylvia  Gilmour 
modtog  for  nylig  en  over- 
raskelse, da  dette  års  æresliste 
over  dronningens  belønninger 
blev  offentliggjort.  Doreens 
navn  var  på  listen.  Hun  er 
medlem  af  Stockport  ward  i 
Manchester  stav,  og  søster  Gil- 
mour var  belønnet  med  den 
ærefulde  position  af  MBE 
(medlem  af  det  britiske  imperi- 
um) af  dronningen. 

Søster  Gilmours  liv  har  væ- 
ret interessant  og  meget  afveks- 
lende. Hun  har  turneret  med  en 
teatergruppe  i  nogle  år  som 
danser.  En  færdighed  der  kom 
hende  tilgode,  da  hun  senere 
blev  medlem  af  Kirken.  Senere 
ville  hun  være  sygeplejerske  og 
påbegyndte  også  en  uddannel- 
se, men  et  giftermål  med  John 
Gilmour  stoppede  sygeplejekar- 


rieren for  en  tid.  Ægteparret  fik 
tre  børn,  alle  mentalt  handicap- 
pede, og  hendes  mand  mistede 
livet  på  havet.  Han  var  i  han- 
delsflåden. 

Hendes  mor  flyttede  sam- 
men med  hende  for  at  passe  de 
tre  handicappede  børn  og  sam- 
tidig måtte  Doreen  arbejde 
halvtid  på  den  lokale  psykiatri- 
ske klinik  for  at  kunne  tjene 
lidt  til  livets  ophold. 

Da  missionærerne  kort  efter 
ringede  på  hendes  dør  blev  de 
varmt  modtaget,  og  hende  og 
moderen  blev  medlemmer. 

Gennem  årene  har  Doreen 
arbejdet  for  at  hjælpe  andre,  for 
det  meste  mentalt  handicappe- 
de, fordi  hun  havde  opnået  stor 
erfaring  gennem  opdragelse  af 
sine  tre  børn.  Hun  blev  også 
den  første  kommunalt  ansatte 


sygeplejerske  for  mentalt  handi- 
cappede i  Stockport  og  omegn. 
Og  hun  blev  en  pioner  på 
mange  områder  i  dette  arbejde. 

Søster  Gilmours  mor,  der  nu 
er  88,  lever  stadig  og  bor  hos 
hende,  ligesom  hun  har  taget 
sig  af  sin  gamle  tante  der  er  92. 

Æresbevisningen  at  være 
MBE  -  tre  bogstaver  som  hun 
nu  kan  føje  til  sit  navn  -  er  kun 
et  lille  tegn  på  den  belønning 
hun  er  berettiget  til.  Der  er  lagt 
store  byrder  på  hende  -  og  har 
været  det  i  mange,  mange  år, 
men  det  er  byrder  hun  bærer 
villigt  og  med  kærlighed.  □ 
(Church  News). 


Doreen  Sylvia  Gilmour 

PORTRÆT 

»Det  svage  gøres  stærkt« 
Søster  Celcedina  Baros  -  et  levende  bevis 

Alexandre  Pinho 


Blandt  de  trætte,  portugisi- 
ske medlemmer,  der  stod 
ud  af  bussen  ved  templet  i  Zol- 
likofen  i  Schweiz  i  august  1988 
efter  en  rejse  på  to  dage  og 
2000  km  uden  overnatning,  var 
søster  Celcedina  Barros  fra 
Correios  ward,  Setubal  stav. 
For  søster  Barros,  eller  bedste- 
mor Dina,  som  de  portugisiske 
medlemmer  så  kærligt  kalder 
hende,  var  dette  ikke  kun  én 
men  to  drømme,  der  gik  i  op- 
fyldelse. Hun  havde,  siden  hun 
var  barn,  ønsket  at  komme  en 
tur  til  udlandet. 

Hverken  alder  eller  fattig- 
dom kunne  afholde  den  73-åri- 
ge  bedstemor  Dina  fra  at  til- 
bringe en  hel  uge  i  Herrens  hus, 
så  hun  fik  ikke  megen  tid  til 
sightseeing,  men  det  var  jo  hel- 
ler ikke  derfor  hun  havde  gjort 
den  lange  rejse  til  Schweiz.  Un- 
der sit  første  besøg  i  Schweiz 
templet  fik  hun  sin  egen  bega- 
velse, blev  beseglet  til  sin  afdø- 
de mand  og  fik  udført  stedfor- 
trædende arbejde  for  sine  for- 
fædre. Hun  gik  ikke  glip  af  en 
eneste  tempelsession. 

Hemmeligheden  ved  bedste- 
mor Dinas  enestående  evne  til 
at  hente  styrke  i  situationer, 
som  ville  have  fået  de  fleste  an- 
dre til  at  segne,  kan  vi  læse  om 
i  Ether  12:27:  »Dersom  men- 
neskene kommer  til  mig,  vil  jeg 
vise  dem  deres  svaghed.  Jeg  gi- 
ver menneskene  svaghed,  for  at 
de  kan  være  ydmyge;  og  min 
nåde  er  tilstrækkelig  for  alle 
mennesker,  som  ydmyger  sig 
for  mig;  thi  dersom  de  ydmy- 
ger sig  for  mig  og  har  tro  på 
mig,  vil  jeg  gøre  det  svage 
stærkt  for  dem.«  Hendes  dyna- 
miske personlighed  og  begej- 
string er  et  vidnesbyrd  om 
sandheden  i  dette  skriftsted,  for 
alle  som  kender  hendes  bag- 
grund. 


Søster  Celcedina  Baros 


Hun  havde  det  meget  svært 
under  sin  opvækst.  Allerede 
som  1 1-årig  måtte  hun  gå  på 
arbejde,  og  hun  arbejdede  på 
en  skofabrik  for  at  forsørge  sin 
bedstemor,  som  hun  boede  hos 
på  det  tidspunkt.  Søster  Dina 
lærte  sig  selv  at  sy,  for  at  spare 
penge.  Nu  kan  hun  sy  en  kjole 
uden  at  have  noget  snitmønster. 
Hun  ser  på  den  kjole,  hun  kun- 
ne tænke  sig,  og  går  hjem  og 
syr  den. 

Kun  nogle  få  år  efter,  at  hun 
havde  giftet  sig  med  sin  ung- 
doms elskede,  en  mand  hun  be- 
skriver som  »høj,  mørk  og  dej- 
lig«, udbrød  den  anden  ver- 
denskrig med  dens  medfølgen- 
de ulykker  -  mangel  på  mad  og 
arbejde.  Hendes  mand  blev  ar- 
resteret som  politisk  fange,  så 
hun  var  alene  om  at  forsørge 
deres  to  børn  -  en  1-årig  dreng 
og  en  lille  pige  på  tre  måneder. 
Det  var  en  lang  og  besværlig 
tid,  hvor  hun  kæmpede  for  at 
overleve.  Dette  og  underernæ- 
ringen (hun  måtte  leve  næsten 
udelukkende  af  løgsuppe  og 
majsbrød)  var  årsag  til,  at  hun 


fik  en  alvorlig  lungesygdom. 
Men  det  lykkedes  hende  hurtigt 
at  helbrede  sig  selv,  det  var  hun 
nødt  til  for  at  kunne  forsørge 
sine  børn.  Hun  havde  ikke  tid 
til  at  være  rekonvalescent. 

Da  hendes  mand  blev  løs- 
ladt fra  fængslet,  måtte  han  til 
Lissabon  for  at  finde  arbejde, 
så  han  kunne  forsørge  sin  fami- 
lie. Endnu  engang  var  hun  ale- 
ne med  børnene.  Nogle  få  må- 
neder senere  kunne  hun  og 
børnene,  hun  havde  nu  fire,  til- 
slutte sig  manden  i  Lissabon, 
hvor  hun  fik  sit  femte  barn. 
Hendes  mand  døde  i  1980  efter 
45  års  ægteskab. 

»Livet  har  ikke  været  nemt,« 
siger  søster  Dina,  »men  hele 
vejen  igennem  har  jeg  mærket, 
at  Herren  var  mig  nær.«  Bed- 
stemor Dina  har  altid  troet  på 
Gud,  Faderen,  og  Jesus  Kristus, 
en  tro  som  blev  bekræftet,  da 
hun  fik  kontakt  med  missionæ- 
rerne, der  underviste  hendes 
barnebarn.  Mens  hun  blev  un- 
dervist, fik  hun  et  vidnesbyrd 
om  det  gengivne  evangelium. 

Hun  blev  døbt  i  Kirken  den 
31.  januar  1987,  og  lige  siden 
har  hun  virket  som  andenrådgi- 
ver i  hjælpeforeningens  præsi- 
dentskab. 

Søster  Dina  elsker  sin  fami- 
lie overalt  på  jorden.  På  grund 
af  hendes  store  tro  og  eksempel 
er  hendes  yngste  datter,  som 
hun  bor  hos,  og  hendes  sviger- 
søn, samt  hendes  nuværende 
mand  blevet  døbt. 

Hendes  yndlingsbeskæftigel- 
se i  Kirken  er  besøgslærerinde- 
arbejdet.  Hun  har  en  virkelig 
enestående  rapport  i  dette  ar- 
bejde. Hun  foretager  gennem- 
snitligt syv  besøg  om  ugen.  En 
måned  besøgte  hun  41  søstre  i 
wardet. 

Bedstemor  Dinas  kamp  for 
at  være  lykkelig  trods  mod- 


gang, har  gjort  det  svage  stærkt, 
ikke  kun  i  hendes  tilværelse 
men  også  i  mange  andres. 
Medlemmerne  i  Correios  ward 
føler  sig  meget  velsignede,  når 
de  ser  hendes  levende  bekræf- 
telse på  Herrens  ord  i  Ether 
12:27:  »Jeg  vil  gøre  det  svage 
stærkt  for  dem.«  □ 
Alexandra  Pinho  er  medlem  af 
Correios  ward,  Setubal  stav, 
Portugal 

Officielle  regler 
og  bekendt- 
gørelser 

1 lektiehæftet  for  seniorklassen 
1989  lægges  der  stor  vægt  på 
at  eleverne  deltager  ved  person- 
ligt at  læse  i  skrifterne.  Erfarin- 
gen viser  at  eleverne  får  større 
succes  og  har  mere  glæde  af 
kurset,  dersom  elevantallet  ikke 
er  større  end  at  alle  kan  del- 
tage. Hvis  klassen  bliver  så  stor, 
at  det  begrænser  elevdeltagelsen 
og  der  er  lokaler  til  rådighed, 
kan  klassen  deles. 

Hjælpeforeningens  lektiehæf- 
te for  1989  indeholder  også 
vejledning  til  læreren  og  henvi- 
sninger til  andre  hjælpekilder, 
som  kan  være  en  hjælp  i  lektie- 
forberedelsen, eftersom  der  ik- 
ke er  nogen  særskilt  lærervej- 
ledning. □ 
(Bulletin  1989:1). 

Svar  på 

månedens 

spørgsmål 

I  hans  officielle  kaldelse  til  at 
forkynde  evangeliet  blev  hans 
navn  fejlagtigt  stavet  Rider  i 
stedet  for  Ryder.  Det  blev  han 
så  sur  over,  at  han  blev  en  fra- 
falden. Han  anførte  senere  en 
gruppe,  der  dyppede  profeten  i 
tjære  og  rullede  ham  i  fjer. 

